open-index/open-wikipedia-markdown huggingface dataset:
ഒടുക്ക്

മഴ കുറവുള്ള പ്രദേശങ്ങളിൽ കണ്ടുവരുന്ന ഒരിനം ചെറുമരമാണ് **ഒടുക്ക്** (ശാസ്ത്രീയനാമം: *Cleistanthus collinus* - *ക്ലൈസ്റ്റാന്തസ് കോളിനസ്*) വനാന്തർഭാഗങ്ങളിലാണ് ഇവ സാധാരണ കാണപ്പെടുന്നത്. **ഒടുവൻ** എന്ന പേരിലും മരം അറിയപ്പെടുന്നു. ദക്ഷിണേന്ത്യയിലെ ഇലകൊഴിയും വനങ്ങളിലാണ് ഇവ ധാരാളമായി കാണപ്പെടുന്നത്.

## വിവരണം
ചെങ്കല്ലുള്ള പ്രദേശങ്ങളിൽ ഒടുക്ക് നന്നായി വളരുന്നു. വരൾച്ച സഹിക്കാൻ ശേഷിയുള്ളവയാണ് ഈ ഇനം വൃക്ഷങ്ങൾ. ഇവയുടെ പുറംതൊലിക്ക് കട്ടിയുണ്ട്. തൊലിയുടെ ഛേദതലം ചുവപ്പു നിറത്തിൽ കാണപ്പെടുന്നു. ഇലകൾക്ക് 10 സെന്റീമീറ്റർ നീളവും 5 സെന്റീമീറ്റർ വീതിയും ഉണ്ട്. ഏപ്രിൽ - മേയ് മാസത്തിലാണ് ഒടുക്ക് പുഷ്പിക്കുന്നത്. പൂക്കളിൽ ആൺ-പെൺ പൂക്കൾ പ്രത്യേകമായുണ്ട്. പച്ച കലർന്ന മഞ്ഞ നിറമാണ് പൂക്കൾക്ക്. 5 മുതൽ 6 വരെ ദളങ്ങൾ ഉണ്ട്. അത്രയും കേസരങ്ങളും കർണ്ണങ്ങളും കാണപ്പെടുന്നു. വനത്തിൽ സ്വാഭാവിക പുനരുത്ഭവം നന്നായി നടക്കുന്നു. കാതലും വെള്ളയും ഉള്ള തടിക്ക് ഇരുണ്ട കറുപ്പു നിറമാണ്. കാതലിനു ഭാരമുണ്ടെങ്കിലും കടുപ്പവും ഭാരവും കുറവാണ്. ഇലയും കായും തടിയും എല്ലാം വിഷമയമാണ്.

## അവലംബം

## പുറത്തേക്കുള്ള കണ്ണികൾ
* ചിത്രങ്ങൾ

വർഗ്ഗം:വൃക്ഷങ്ങൾ
വർഗ്ഗം:വിഷസസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:കേരളത്തിലെ സസ്യജാലം
ഏഷ്യൻ ആന

എലഫസ് മാക്സിമസ് (*Elephas maximus*) എന്ന ഏഷ്യൻ ആനകൾ (ഇന്ത്യൻ ആനകൾ എന്നും അറിയപ്പെടുന്നു). ആഫ്രിക്കൻ ആനകളുടെ എണ്ണത്തിന്റെ പത്തിലൊന്നിലും കുറവ്.അതായത് ഏകദേശം നാൽപ്പതിനായിരം എണ്ണമുണ്ടെന്നാണ് ശാസ്ത്രജ്ഞർ വിശ്വസിക്കുന്നത്. ഏഷ്യൻ ആനകൾക്ക് നിരവധി ഉപ‌ഗണങ്ങൾ (Subspecies) ഉണ്ട്. പൊതുവിൽ ഏഷ്യൻ ആനകൾ ആഫ്രിക്കൻബുഷ് ആനകളേക്കാൾ ചെറുതായിരിക്കും. ഇന്ത്യൻ ഉപഭൂഖണ്ഡത്തിലുള്ളവയെപ്പോലെ ചെറിയ ചെവികൾ ഉള്ള ഈ ആനകളിൽ ആണാനകൾക്കു മാത്രമാണ് കൊമ്പുകൾ ഉണ്ടാകുക‌.ആഫ്രിക്കൻ ആനകൾക്കില്ലാത്ത ഒരു പ്രത്യേകതയായ വെളുത്ത പാടുകളും ഏഷ്യൻ ആനകളെ ആഫ്രിക്കൻ ആനകളിൽ നിന്ന് വേർതിരിച്ചറിയാൻ സഹായകമാണ്.

## കേരളത്തിൽ
കേരളത്തിലും കർണാടകയിലുമാണ് ആനകളധികവും. തട്ടേക്കാട്,തേക്കടി തുടങ്ങിയ വനപ്രദേശങ്ങളിൽ ധാരാളമായി കാട്ടാനകളെ കാണാം.കാട്ടാനകളെ പിടിച്ച് മെരുക്കിയെടുത്ത് നാട്ടാനകളാക്കിമാറ്റാനുള്ള പാപ്പാൻമാരുടെ കഴിവ് കോടനാട് ആനവളർത്തൽ കേന്ദ്രംത്തിൽ കാണാൻ സാധിക്കും.പലപ്രയത്തിലുമുള്ള ആനക്കുഞ്ഞുങ്ങൾ ചിലയവസരങ്ങളിൽ അവിടുത്തെ മനോഹരമായ കാഴ്ച്ചയാണ്

## അവലംബം


വർഗ്ഗം:ആനകൾ
വർഗ്ഗം:ഇന്ത്യയിലെ സസ്തനികൾ
കിഴക്ക്

ഭൂമിശാസ്ത്രത്തിൽ നാല് പ്രധാന ദിശകളിലൊന്നാണ് **കിഴക്ക്** (പുരാതനമലയാളത്തിൽ 'ഉഞ്ഞാറ്'). ഭൂപടങ്ങളിൽ പരമ്പരാഗതമായി വലതുവശത്താണ് കിഴക്ക് ദിശ. കിഴക്ക് പടിഞ്ഞാറിന് എതിരായും തെക്ക്, വടക്ക് എന്നിവക്ക് ലംബമായും നിലകൊള്ളുന്നു.
## നിരുക്തം
തമിഴ്നാട്ടിൽ കിഴക്കെന്നും, മേക്കെന്നുമാണ് പൂർവപശ്ചിമദിക്കുകൾക്കു പറഞ്ഞു വരുന്നത്. കിഴക്ക്, മേക്ക് ഈ വാക്കുകൾ തമിഴ് ഭാഷയിൽ പെട്ടതാണ്, കിഴക്കെന്നുള്ളത്, കീഴ് എന്നുള്ളതിൽനിന്നും, മേക്ക് മേൽ എന്നുള്ളതിൽനിന്നും ഉണ്ടായവയാകുന്നു. പർവ്വതത്തിന് പൂർവദിശയിൽ സ്ഥിതിചെയ്യുന്ന പാണ്ടിദേശത്ത്, സമുദ്രം കിടക്കുന്നതും സൂര്യൻ ഉദിക്കുന്നതുമായ താഴ്ന്നഭാഗം അഥവാ കീഴ്ഭാഗം കിഴക്കും സൂര്യൻ അസ്തമിക്കുന്നതും  പർവ്വതങ്ങളുള്ളതുമായ മേൽഭാഗം മേക്കുമാണ്. ഈ മുറയ്ക്കു മലയാളദേശത്തു പർവ്വതങ്ങളുടെ ഭാഗം മേൽഭാഗവും സമുദ്രം കിടക്കുന്ന താഴ്ന്ന ഭാഗം കീഴ്ഭാഗവുമാണ്. നാം ഇപ്പോൾ പറഞ്ഞുവരുന്ന കിഴക്ക് എന്നുള്ള ഭാഗം നമുക്കു മേക്കും മേക്കെന്നുള്ള ഭാഗം നമുക്കു കിഴക്കുമാണ്. എന്നാൽ നാം പറഞ്ഞും ധരിച്ചും വരുന്നതു മേക്കിനെ കിഴക്കെന്നും, കിഴക്കിനെ മേക്കെന്നും വിപരീതമാക്കിയാണ്. ഇതു തമിഴരോടു നമുക്കുള്ള അധിസംസർഗ്ഗം ഹേതുവായിട്ടു വന്നുപോയതായിരിക്കണം.

മലയാളദേശത്ത് പണ്ടുപണ്ടേ നടപ്പുള്ള പേരുകൾ ഉഞ്ഞാറ്, പടിഞ്ഞാറ് എന്നിങ്ങനെയാകുന്നു. ഉഞ്ഞാറ് = ഉയർ + ഞായർ; ഉയർ = ഉയരുന്ന സ്ഥലം; ഞായർ = സൂര്യൻ. അതായതു സൂര്യൻ ഉദിച്ചുയരുന്ന ദിക്കെന്നും; പടിഞ്ഞാറ് = ഞായർ പടിയുന്ന, സൂര്യൻ പടിയുന്ന, താഴുന്ന സ്ഥലം എന്നും; സൂര്യൻ അസ്തമിക്കുന്ന ഇടമെന്നു താല്പര്യം.

## കിഴക്ക് എന്ന ദിക്ക്

ഭൂമി കറങ്ങുന്നത് പടിഞ്ഞാറു നിന്നും കിഴക്കോട്ടാണ്.

ശീതയുദ്ധസമയത്ത്, അമേരിക്കയടക്കമുള്ള മുതലാളിത്ത രാജ്യങ്ങളെ പാശ്ചാത്യലോകം എന്നു വിളിച്ചതുപോലെ. വാഴ്സാ ഉടമ്പടി, ചൈന , മറ്റു കമ്യൂണിസ്റ്റ് രാജ്യങ്ങൾ എന്നിവ പൂർവ്വലോകം എന്നു വിളിക്കപ്പെട്ടിരുന്നു. 
## അവലംബം

## പുറത്തേക്കുള്ള കണ്ണികൾ

വർഗ്ഗം:ദിക്കുകൾ
തെക്ക്

thumb|250px|right|തെക്ക് കറുപ്പിച്ച് കാണിച്ചിരിക്കുന്ന ഒരു വടക്കുനോക്കിയന്ത്രം
ഭൂമിശാസ്ത്രത്തിലെ നാല് പ്രധാന ദിശകളിലൊന്നാണ് തെക്ക് (south). വടക്കുനോക്കി യന്ത്രത്തിൽ സൂചിക്ക് വിപരീത ദിശയിലുള്ളതാണ് തെക്ക്. വടക്കിന് എതിർദിശയിലും കിഴക്ക്, പടിഞ്ഞാറ് എന്നിവക്ക് ലംബദിശയിലും ആണ് തെക്ക്. ഭൂപടങ്ങളിൽ പരമ്പരാഗതമായി താഴ്ഭാഗമാണ് തെക്ക്. 

## ദക്ഷി​ണധ്രുവം
ഭൂമിയിൽ അന്റാർട്ടിക്ക പ്രദേശം ഉൾക്കൊള്ളുന്ന ഭാഗമാണ് ദക്ഷിണധ്രുവം എന്നറിയപ്പെടുന്നത്. എന്നാൽ കാന്തിക തെക്ക് ദക്ഷിണധ്രുവത്തിൽ നിന്നും കുറച്ചകലെയാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ദിക്കുകൾ
പൊലിക്കോട്

കൊല്ലം ജില്ലയിലെ ഒരു ചെറിയ ഗ്രാമമാണു **പൊലിക്കോട്**. ആയൂർ പട്ടണത്തിന് വടക്ക് , 5 കിലൊമീറ്റർ അകലെയാണ് ഈ ഗ്രാമം
പൊലിക്കോട് ഒരു ചെറിയ ഗ്രാമമാണ്.പൊലി എന്നാൽ നെല്ല് എന്നർത്ഥം.നെല്ല് ധാരാളമുള്ള സ്ഥലം എന്ന് കരുതാം.

പ്രധാനപ്പെട്ട 'Landmark’കൾ
1വിദ്യാഭ്യാസ സ്ഥാപനങ്ങൾ:
ഗവ.സ്കൂൾ ഇടയം
ഗവ.യു.പി എസ്സ്.വയയ്ക്കൽ
എൽ പി സ്കൂൾ അണ്ടൂർ.
എം.റ്റി.എച്ച്.എസ്സ് വാളകം.
ആർ.വി.എച്ച് എസ്സ് വാളകം.

2 ആരാധനാലയങ്ങൾ
മഹാദേവക്ഷേത്രം പൊലിക്കോട്.
വയയ്ക്കൽ ദേവീക്ഷേത്രം
അറയ്ക്കൽദേവീക്ഷേത്രം
മേൽക്കുളങ്ങര സുബ്രഹ്മണ്യക്ഷേത്രം
അണ്ടൂർ മഹാവിഷ്ണുക്ഷേത്രം

3 ഗതാഗതമാർഗ്ഗങ്ങൾ.
എം.സി.റോ‍ഡ് വഴി:തിരുവന്തപുരം-കൊട്ടാരക്കര
ആയൂരിൽ നിന്ന് 5 കി.മി.
കൊട്ടാരക്കര നിന്ന് 12 കി.മി
അ‍ഞ്ചലിൽ നിന്ന് 10 കി.മി 

 4അതിർത്തികൾ
    • വാളകം,ഇടയം,വയയ്ക്കൽ,മേൽക്കുളങ്ങര,അണ്ടൂർ

    .  5ഹോസ്പിറ്റലുകൾ
    • മേഴ്സി ഹോസ്പിറ്റൽ വാളകം
    • വയയ്ക്കൽ  ഹോസ്പിറ്റൽ
     

വർഗ്ഗം:കൊല്ലം ജില്ലയിലെ ഗ്രാമങ്ങൾ
മുർഡാനിയ സതീഷിയാന

കേരളത്തിൽ പശ്ചിമഘട്ടത്തിലെ മതികെട്ടാൻ ചോലയിൽ നിന്നും കണ്ടെത്തിയ പുതിയ ഒരിനം സസ്യമാണ് **മുർഡിയാന സതീഷിയാന** (ശാസ്ത്രനാമം: *Murdannia satheeshiana*). മഹാത്മാഗാന്ധി സർവ്വകലാശാലയുടെ പരിസ്ഥിതിശാസ്ത്രവിഭാഗമാണ് ഈ സസ്യത്തെ കണ്ടെത്തിയത്. എം.ജി.സർവ്വകലാശാല പരിസ്ഥിതി ശാസ്ത്രപഠന വിഭാഗം ഗവേഷകർ ജോബിപോൾ, രമേശൻ എം, ടോംസ് അഗസ്റ്റിൻ, ഡോ.ശങ്കരനുണ്ണി, റോജിമോൻ പി. തോമസ്, നിഷ. പി. എന്നിവരുൾപ്പെടുന്ന ഗവേഷകസംഘമാണ് ഈ സസ്യം കണ്ടെത്തിയത്. പരിസ്ഥിതി പഠനവിഭാഗം റീഡറായിരുന്ന അന്തരിച്ച ഡോ. ആർ.സതീഷിന്റെ സമഗ്രസംഭാവനകളെ മാനിച്ചാണ് ചെടിക്ക് ഈ പേര് നൽകിയത്. ഇതിന്റെ സസ്യ ജനുസ്സിൽ ഉൾപ്പെടുന്ന 26 ഇനങ്ങൾ ഇന്ത്യയിൽ നിന്നും കണ്ടെത്തിയിട്ടുണ്ട്. ഇതിൽ മുർഡാനിയ സതീഷിയാന ഉൾപ്പെടെ 19 ഇനങ്ങൾ പശ്ചിമഘട്ടത്തിൽ നിന്നാണ് കണ്ടെത്തിയത്. 

## വിവരണം
കൊമലിനേസിയേ എന്ന സസ്യകുടുംബത്തിലെ മുർഡാനിയ എന്ന ജനുസ്സിലാണ് ഈ ഔഷധസസ്യം ഉൾപ്പെടുന്നത്. 10 സെന്റീമീറ്റർ മാത്രമാണ് ചെടിയുടെ ഉയരം. സ്വർണ്ണനിറത്തിലുള്ള പൂക്കളാണ് ഇതിൽ ഉണ്ടാകുന്നത്.

## അവലംബം

## പുറത്തേക്കുള്ള കണ്ണികൾ
* മുർഡാനിയ സതീഷിയാനയുടെ ചിത്രം

വർഗ്ഗം:ഔഷധസസ്യങ്ങൾ
വർഗ്ഗം:മുർഡാനിയ ജനുസ്സിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിൽ നിന്നും കണ്ടെത്തിയ സസ്യങ്ങൾ
മൃണാൾ ഗോർ

മഹാരാഷ്ട്രയിലെ അറിയപ്പെടുന്ന സോഷ്യലിസ്റ്റും മഹാരാഷ്ട്രയിലെ അസംഘടിത തൊഴിലാളികളുടെ നേതാവുമായിരുന്നു മൃണാൾ ഗോർ ( - 17 ജൂലൈ 2012).പാനിബാലി ഭായ് എന്ന വിളിപ്പേരിലൂടെ അറിയപ്പെട്ടു. 
## ജീവിതരേഖ
മുംബൈ മുൻസിപ്പൽ കൗൺസിലിലേക്ക് 1961 ൽ തിരഞ്ഞെടുക്കപ്പെട്ട ഗോർ മുംബൈയിലെ ചേരികളിൽ കുടിവെള്ളം എത്തിക്കുന്നതിന് വേണ്ടിയുള്ള സമരങ്ങളിലൂടെ ശ്രദ്ധേയയി. 1964 ൽ മുംബെയിൽ ചേരികളിൽ വെള്ളം എത്തിക്കാൻ ആവശ്യപ്പെട്ട് വൻ കലാപം തന്നെ നടന്നിട്ടുണ്ട്. 11 പേരാണ് ഇതിൽ മരിച്ചത്. ചേരികൾക്കൊപ്പം നിലകൊണ്ട നേതാവായിരുന്നു ഗോർ. അഹല്യ രങ്കനേക്കറിനൊപ്പം ശക്തമായ പ്രവർത്തനം അവർ മഹാരാഷ്ട്രയിൽ നടത്തി.

അടിയന്തരാവസ്ഥക്കാലത്ത് ഒരു വർഷത്തോളം മിസ തടവുകാരിയായി ജയിൽവാസം അനുഷ്ഠിച്ചു. അടിയന്തരാവസ്ഥയ്ക്ക് ശേഷം 1977 ൽ ഇന്ദിരാഗാന്ധിയ്‌ക്കെതിരെ അതിരൂക്ഷ വിമർശനം നടത്തി തിരഞ്ഞെടുപ്പ് പ്രചാരണം നടത്തിയ മൃണാൾ ഗോർ മഹാരാഷ്ട്രയിൽ നിന്നും വൻഭൂരിപക്ഷത്തിൽ ആറാം ലോക്സഭയിലേക്ക് തിരഞ്ഞെടുക്കപ്പെടുകയും ചെയ്തു. ജനതാപാർട്ടി ടിക്കറ്റിലാണ് മത്സരിച്ച് ജയിച്ചത്.
## കൃതികൾ
## പുരസ്കാരങ്ങൾ
## അവലംബം

## അധിക വായനക്ക്
## പുറം കണ്ണികൾ
[ The Pioneers: Mrinal Gore  http://www.frontlineonnet.com/fl2511/stories/20080606251102900.htm]

വർഗ്ഗം:ആറാം ലോക്‌സഭയിലെ അംഗങ്ങൾ
ഇ. സുരേഷ്

കേരളത്തിലെ പ്രമുഖ കാർട്ടൂണിസ്റ്റുകളിലൊരാളാണ് **ഇ. സുരേഷ്**. കേരള ലളിതകലാ അക്കാദമിയുടെ 2008 ലെ പുരസ്കാരം നേടിയിട്ടുണ്ട്.

## ജീവിതരേഖ
സ്റ്റേറ്റ്സ്മാൻ, ഇക്കണോമിക്സ് ടൈംസ്, മിഡ് ഡേ, ഇൻഡ്യൻ എക്സ്പ്രസ് തുടങ്ങിയ പത്രങ്ങളിൽ കാർട്ടൂൺ വരച്ചിരുന്നു. ദേശാഭിമാനി ആഴ്ചപ്പതിപ്പിലെ ബൈനാക്കുലേഴ്സ് എന്ന പ്രതിവാര കാർട്ടൂൺ കോളം കൈകാര്യം ചെയ്യുന്നു.

ഐ.ടി @ സ്‌കൂൾ പ്രോജക്റ്റിന്റെ നേതൃത്വത്തിൽ, സ്കൂൾ കുട്ടികൾക്കായി നടന്ന അനിമേഷൻ പരിശീലനത്തിന്റെ മുഖ്യ സംഘാടകനാണ്. മുപ്പതിനായിരത്തോളം കുട്ടികൾക്ക് സ്വതന്ത്ര സോഫ്റ്റ്‌വെയറിൽ നടത്തിയ പരിശീലനം 2011 ലെ ഇ - ഇൻഡ്യ നാഷണൽ പുരസ്കാരം നേടുകയുണ്ടായി.

## പുരസ്കാരങ്ങൾ
*കേരള ലളിത കലാ അക്കാദമി പുരസ്കാരം (2008)
## അവലംബം

## പുറം കണ്ണികൾ
* വെബ്സൈറ്റ് 

വർഗ്ഗം:കേരളത്തിലെ കാർട്ടൂണിസ്റ്റുകൾ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
എൻകൊസോസന ഡാമിനി സുമ

ആഫ്രിക്കൻ യൂണിയന്റെ (എ.യു.) 49 വർഷത്തെ ചരിത്രത്തിലെ ആദ്യ വനിതാപ്രസിഡന്റാണ് **എൻകൊസോസന ഡാമിനി സുമ**.  ദക്ഷിണാഫ്രിക്കയുടെ ആഭ്യന്തരമന്ത്രിയായിരുന്നു.
## ജീവിതരേഖ
എത്യോപ്യൻ തലസ്ഥാനമായ ആഡിസ് അബാബയിൽ, 54 അംഗ ആഫ്രിക്കൻ യൂണിയന്റെ 19-മത് ദ്വിവാർഷിക ഉച്ചകോടിയാണ് ഡാമിനി സുമയെ പ്രസിഡന്റായി തിരഞ്ഞെടുത്തത്. മാലി, സുഡാൻ, ഗിനി ബിസാവു, ഡെമോക്രാറ്റിക് റിപ്പബ്ലിക് ഓഫ് കോംഗോ എന്നിവിടങ്ങളിൽ രാഷ്ട്രീയ പ്രതിസന്ധി നിലനിൽക്കേയാണ് ഡാമിനി സുമയുടെ തിരഞ്ഞെടുപ്പ്. തിങ്കളാഴ്ച അർധരാത്രി ബെനിൻ പ്രസിഡന്റ് ബോണി യായിയുടെ മുമ്പാകെ സത്യപ്രതിജ്ഞചെയ്ത് അവർ അധികാരമേറ്റു.

ദക്ഷിണാഫ്രിക്കയിൽ വർണവിവേചനത്തിനെതിരെ നടന്ന പോരാട്ടത്തിന്റെ മുന്നണിയിലുണ്ടായിരുന്ന ഡിലാമിനി രാജ്യത്തിന്റെ സ്ഥാനപതിയായും വിദേശകാര്യമന്ത്രിയായും പ്രവർത്തിച്ചിട്ടുണ്ട്. എയു കമീഷന്റെ നിലവിലെ അധ്യക്ഷനായിരുന്ന ഗബോണിലെ ഴാങ് പിങ്ങിനെയാണ് വാശിയേറിയ മത്സരത്തിന്റെ മൂന്നാംവട്ട വോട്ടിങ്ങിൽ പരാജയപ്പെടുത്തിയത്. ഒരുവർഷംമുമ്പ് ഇവർ തമ്മിൽ നടന്ന മത്സരത്തിൽ ജയിക്കാനാവശ്യമായ മൂന്നിൽ രണ്ട് വോട്ട് ആർക്കും ലഭിക്കാഞ്ഞതിനാൽ പിങ് സ്ഥാനത്ത് തുടരുകയായിരുന്നു. 

ഫ്രഞ്ച് സംസാരിക്കുന്ന ആഫ്രിക്കൻരാജ്യങ്ങളും ഇംഗ്ലീഷ് സംസാരിക്കുന്ന ആഫ്രിക്കൻരാജ്യങ്ങളും തമ്മിൽ ശക്തമായ അധികാര വടംവലി നിലനിൽക്കേയാണ് ഡാമിനി സുമ തിരഞ്ഞെടുക്കപ്പെട്ടത്. 
ദക്ഷിണാഫ്രിക്കൻ പ്രസിഡന്റ് ജേക്കബ് സുമയുടെ മുൻഭാര്യയാണ് ഡാമിനി സുമ
## കൃതികൾ
## പുരസ്കാരങ്ങൾ
## അവലംബം

## അധിക വായനക്ക്
## പുറം കണ്ണികൾ

വർഗ്ഗം:ആഫ്രിക്കൻ യൂണിയന്റെ പ്രസിഡന്റുമാർ
കിറ്റി വെൽസ്

സമഗ്രസംഭാവനയ്ക്കുള്ള  1991 ലെ ഗ്രാമി പുരസ്കാരം നേടിയ അമേരിക്കൻ ഗായികയാണ് **കിറ്റി വെൽസ്.** അമേരിക്കയിലെ നാടൻപാട്ട് റാണിയായി വിശേഷിപ്പിക്കപ്പെട്ടിരുന്നു.

## ജീവിതരേഖ
നാടൻപാട്ടിൽ സ്ത്രീകൾക്കുണ്ടായിരുന്ന പ്രതിബന്ധങ്ങൾ അതിജീവിച്ച് രാജ്യമെങ്ങും അറിയുന്ന താരമായ കിറ്റിയുടേതാണ് അമേരിക്കയിൽ സ്ത്രീകളുടേതായുള്ള ആദ്യ ഒന്നാംനമ്പർ ഹിറ്റ്. ഇറ്റ് വാസിന്റ് ഗോഡ് ഹു മേഡ് ഹോങ്കി ടോങ്ക് ഏഞ്ചൽസ് എന്ന ഗാനത്തിനായിരുന്നു 33-ാം വയസ്സിൽ ആ നേട്ടം. 10 ലക്ഷത്തിലേറെ റെക്കോഡ് വിറ്റ ആദ്യ വനിതാ നാടൻപാട്ടുകാരിയാണ്. 
## പുരസ്കാരങ്ങൾ
*സമഗ്ര സംഭാവനക്കുള്ള പുരസ്കാരം(1991)
## അവലംബം

## പുറം കണ്ണികൾ
*Kitty Wells' official website
*
*CMT.com: Kitty Wells 
*Kitty Wells at the Country Music Hall of Fame and Museum 
*

വർഗ്ഗം:അമേരിക്കൻ ഗായകർ
വർഗ്ഗം:1919-ൽ ജനിച്ചവർ
ബൽവന്ത് ആപ്‌തെ

ഭാരതീയ ജനതാപാർട്ടി മുൻ വൈസ് പ്രസിഡന്റായിരുന്നു  ബാൽ ആപ്‌തെ എന്ന ബൽവന്ത് ആപ്‌തെ (18 ജനുവരി 1939 - 17 ജൂലൈ 2012, 73 വയസ്സ്).രണ്ട് തവണ രാജ്യസഭാംഗമായിരുന്നു. 2002 മുതൽ 2010 വരെയാണ് ഇദ്ദേഹം ബി.ജെ.പി. വൈസ് പ്രസിഡന്റായിരുന്നത്.
## ജീവിതരേഖ
നിയമത്തിൽ ബിരുദാനന്തരബിരുദധാരിയായിരുന്ന ആപ്‌തെ എ.ബി.വി.പി.യിലൂടെയാണ് രാഷ്ട്രീയ പ്രവർത്തനം ആരംഭിച്ചത്. 38 വർഷത്തോളം എ.ബി.വി.പി.യുടെ ദേശീയ അധ്യക്ഷനായിരുന്നു. ശിക്ഷൺ പ്രചാരക് മണ്ഡലി എന്ന വിദ്യാഭ്യാസ സ്ഥാപനങ്ങളുടെ ഭരണ നിർവഹണ കൗൺസിൽ അംഗവുമായിരുന്നു. മഹാരാഷ്ട്രയുടെ അഡീഷണൽ അഡ്വക്കേറ്റ് ജനറലായി പ്രവർത്തിച്ചിട്ടുണ്ട്. സുപ്രീംകോടതി അഭിഭാഷകനുമായിരുന്നു. ബി.ജെ.പി. കേന്ദ്ര പാർലമെന്റി ബോർഡ് അംഗമായിരുന്നു. അഭിഭാഷകനായി പ്രവർത്തിച്ച ആപ്തയെ അടിയന്തരാവസ്ഥയിൽ മിസ തടവുകാരനായി ജയിലിലടച്ചിട്ടുണ്ട്. 
## കൃതികൾ
*എജ്യുക്കേഷണൽ ചേഞ്ച്, 1977
*യശ്വന്ത് (മറാത്തി), 1988
*Report on Violation of Fundamental Rights of Citizens in Ayodhya, Nov. 1990
*സുപ്രീംകോർട്ട് ഓൺ ഹിന്ദുത്വ(ed.), 2005 
## അവലംബം

## അധിക വായനക്ക്
## പുറം കണ്ണികൾ
രാജ്യസഭാ വെബ്സൈറ്റ് http://164.100.47.5/newmembers/Website/Main.aspx 

വർഗ്ഗം:രാജ്യസഭാംഗങ്ങൾ
പണിയിട പരിസ്ഥിതികളുടെ താരതമ്യം

ഓപ്പറേറ്റിംഗ് സിസ്റ്റവും ഉപയോക്താവും തമ്മിലുള്ള ആശയവിനിമയം ലളിതമാക്കുന്നതിനായുള്ള ഒരു കൂട്ടം സോഫ്റ്റ്‌വെയറുകളെ **[[പണിയിട പരിസ്ഥിതി]]** (Desktop Environment) എന്നു പറയുന്നു. ആധുനിക ഓപ്പറേറ്റിംഗ് സിസ്റ്റങ്ങളുടെ അവിഭാജ്യഘടകമാണ് പണിയിട പരിസ്ഥിതികൾ. ഏറെക്കുറെ എല്ലാ ഓപ്പറേറ്റിംഗ് സിസ്റ്റങ്ങളിലും പണിയിട പരിസ്ഥിതികൾ ഉണ്ടെങ്കിലും ലിനക്സ്, യൂണിക്സ് ഓപ്പറേറ്റിംഗ് സിസ്റ്റങ്ങളിലുള്ള പണിയിട പരിസ്ഥിതികളെയാണ് സാധാരണയായി പരിഗണിക്കാറുള്ളത്

ജാലകസംവിധാനം, ജാലകവ്യവസ്ഥ, ദൃശ്യസംവിധാനം എന്നിവയാണ് പണിയിട പരിസ്ഥിതികളുടെ അടിസ്ഥാന ഘടകങ്ങൾ. ഈ ഘടകങ്ങൾ, പണിയിട സംവിധാന നിർമ്മിതിക്ക് ഉപയോഗിച്ചിരിക്കുന്ന പ്രോഗ്രാമിംഗ് ഭാഷ, വിഡ്ജറ്റ് ടൂൾകിറ്റ്, ലക്ഷ്യം എന്നിവയാണ് പണിയിട പരിസ്ഥിതികളുടെ താമതമ്യത്തിനുള്ള അടിസ്ഥാനം.

## പൊതുവായ താരതമ്യം

### സമ്പൂർണ്ണ പണിയിട പരിസ്ഥിതികൾ

### ജാലകസംവിധാനം

## സ്വതേയുള്ള പ്രോഗ്രാമുകൾ

## അവലംബം

വർഗ്ഗം:പണിയിട പരിസ്ഥിതി
തിരുനിഴൽമാല

പാട്ടു പ്രസ്ഥാനത്തിലെ പ്രാചീനകൃതികളിൽ ഒന്നാണ് **തിരുനിഴൽമാല**. തിരുവാറന്മുള അപ്പന്റെ മഹാത്മ്യം പ്രകീർത്തിക്കുന്ന ഈ കൃതിയാണോ, രാമചരിതമാണോ പഴക്കമേറിയത് എന്നാ തർക്കം നിലനിൽക്കുന്നു. രാമചരിതം എന്ന കൃതിയെപ്പോലെ തമിഴിനോട് ഗാഢമായി അടുപ്പമുളള ഭാഷയിലാണ് തിരുനിഴൽമാല  എഴുതപ്പെട്ടിരിക്കുന്നത്. തിരുവാറന്മുള ദേവന്റെ മാഹാത്മ്യമാണ് ഈ കൃതിയിൽ മുഖ്യമായും പ്രകീർത്തിക്കപ്പെടുന്നത്. അയിരൂർ സ്വദേശിയായ ഗോവിന്ദൻ ആണ് ഇതിന്റെ രചയിതാവ് എന്നു കരുതുന്നു. ഈ കൃതിയ്ക്കു മൂന്നു ഭാഗങ്ങൾ ഉണ്ട്. 97 പാട്ടുകളും, 539 ഈരടികളും ഇതിലുണ്ട്. ഒന്നാം ഭാഗത്തിൽ ദേവതാസ്തുതികളും ഭാരതഖണ്ഡം, കേരളോത്പത്തി,ചേരരാജ്യം, നാലുതളി, എണ്മർ സാമന്തർ,അറുപത്തിനാലു ഗ്രാമങ്ങൾ, ആറന്മുള ഗ്രാമം, എന്നിവയുടെ വർണ്ണനകൾ അടങ്ങിയിരിക്കുന്നു. രണ്ടാം ഭാഗത്തിൽ തുവലുഴിയലും, നാകൂറുമാണ് പ്രതിപാദ്യം. മൂന്നാം ഭാഗത്തിൽ മലഅരയർ എന്ന പേരിൽ സമൂഹം ഇന്നറിയുന്ന മലയർ അർപ്പിക്കുന്ന ബലിയുടെ വിവരണമാണ് ഉള്ളത്.

## കവി, കാലം, ദേശം
ആറന്മുള ഗ്രാമത്തിന്റെ പുറംചേരിയായ അയിരൂർ പ്രദേശക്കാരനായ ഗോവിന്ദൻരചിച്ച കാവ്യമാണിതെന്നു വിശ്വസിക്കുന്നു. തിരുനിഴൽമാല ക്രി. വ. 1200-നും 1300-നും ഇടയ്ക്ക് രചിച്ചതാകമെന്നു കാവ്യം സംശോധിച്ചു പ്രസിദ്ധീകരിച്ച (1981) ഡോ. എം. എം പുരുഷോത്തമൻ നായർ അഭിപ്രായപ്പെടുന്നു.

## ഉള്ളടക്കം
ആറന്മുള ദേവന്റെ തിരുനിഴലിന്റെ പ്രകീർത്തനമാണ് ഇതിലെ ഉളളടക്കം. തിരുനിഴൽമാലയുടെ ഒന്നാം ഭാഗത്തിൽ ദേവതാസ്തുതികളും ഭാരതഖണ്ഡം, കേരളോത്പത്തി, ചേരരാജ്യം, അറുപത്തിനാലു ഗ്രാമങ്ങൾ, ആറന്മുളഗ്രാമം തുടങ്ങിയവയും രണ്ടാം ഭാഗത്തിൽ തൂവലുഴിയൽ, നാകൂറ് എന്നിവയും അടങ്ങിയിരിക്കുന്നു. മലയരയർ എന്ന പേരിൽ സമൂഹം ഇന്നറിയുന്ന മലയർ അർപ്പിക്കുന്ന ബലിയുടെ വർണനമാണ് മൂന്നാം ഭാഗത്തിലുളളത്. ഇതാണ് ഈ കൃതിയുടെ മുഖ്യഭാഗം. വിവിധ തരത്തിലുളള ബലികൾ, അതിൽ പങ്കെടുക്കുന്നവർ, പ്രകീർത്തിക്കപ്പെടുന്ന ദേവചരിതങ്ങൾ, കുറത്തിനൃത്തം, നിഴലേറ്റൽ എന്നിവ ഈ ഭാഗത്ത് പ്രതിപാദിച്ചിരിക്കുന്നു. ഉളളടക്കത്തിലും, ഭാഷാശൈലിയിലും ദ്രാവിഡ പാരമ്പര്യം പുലർത്തിയിട്ടുള്ളത് ഇതിന്റെ പ്രത്യേകതയാണ്. സാമൂഹികാചാരങ്ങൾ, ഭൂമിശാസ്ത്രം, ദേശചരിത്രം  എന്നിവയിൽ അവഗാഹമുളള ആളായിരുന്നു ഗ്രന്ഥകർത്താവ്.

ഭാഷാപരമായി ഈ കാവ്യത്തിനുളള പ്രധാന സവിശേഷത ദ്രാവിഡാക്ഷരമാലയിൽ രേഖപ്പെടുത്തപ്പെട്ട ദ്രാവിഡ പദങ്ങളും സംസ്കൃതപദങ്ങളും ഇതിൽ പ്രയോഗിച്ചിരിക്കുന്നു എന്നതാണ്. സാമാന്യമായി പറഞ്ഞാൽ ഇതിലെ ദ്രാവിഡഭാഷാ പ്രയോഗം രാമചരിതത്തിലെ ഭാഷാപ്രയോഗത്തോട് സാദൃശ്യമുളളതാണ്. അതായത് ദ്രാവിഡാക്ഷരങ്ങളിൽ മാത്രം രേഖപ്പെടുത്തിയിട്ടുളള ദ്രാവിഡപദങ്ങളും സംസ്കൃതപദങ്ങളുമാണ് ഈ കാവ്യത്തിൽ മുഖ്യമായി കാണുന്നത്. എന്നാൽ ദ്രാവിഡ അക്ഷരമാല മാത്രം ഉപയോഗിച്ച് എഴുതപ്പെട്ട ഗ്രന്ഥമല്ല ഇത്. അനുനാസികാതിപ്രസരം, താലവ്യാദേശം, സ്വരസംവരണം എന്നീ വ്യാകരണപരമായ മാറ്റങ്ങൾ സംഭവിച്ചതും സംഭവിക്കാത്തതുമായ ധാരാളം പദങ്ങൾ ഇതിൽ കാണാം. വിരുത്ത രൂപത്തിലുളള ഭാഗങ്ങൾ തമിഴിനോടും മറ്റുളളവ സമകാല ഭാഷണശൈലിയോടുമാണ് പൊരുത്തപ്പെട്ടിരിക്കുന്നത്. ആധുനിക മലയാളഭാഷയോട് അടുത്തു നില്ക്കുന്നതാണ് നാകൂറിലെ ഭാഷ. സംസ്കൃത പദങ്ങൾ വളരെ കുറവാണ് എന്നതും ഒരു പ്രത്യേകതയാണ്. മലയാള ലിപിയിലുളള ഇതിന്റെ താളിയോലഗ്രന്ഥം കണ്ണൂർ ജില്ലയിലെ വെളളൂരിലുളള ചാമക്കാൻ ദേവസ്വത്തിൽ നിന്നാണ് ലഭിച്ചിട്ടുള്ളത്. 

### തിരുനിഴൽമാലയിലെ ഭാഷ
*പാട്ടു* ഭാഷയുടെ ലക്ഷണമായി ലീലാതിലകത്തിൽ ചൂണ്ടിക്കാണിച്ചിട്ടുളള ദ്രാവിഡ സംഘാതാക്ഷരനിബദ്ധം ആയ ഭാഷ ഇതിൽ എല്ലായിടത്തും അതേപടി ഉപയോഗിച്ചിട്ടില്ല. അതിനാൽ ഇത് പാട്ടു പ്രസ്ഥാനത്തിൽപ്പെടുന്ന കൃതിയാണെന്ന് തറപ്പിച്ചു പറയുക സാധ്യമല്ല. എന്നാൽ മൂന്ന് ഭാഗങ്ങളായി വിഭജിച്ചിരിക്കുന്ന തിരുനിഴൽമാല പാട്ടായി കണക്കാക്കാവുന്ന കൃതിയാണ്.

## അവലംബം

വർഗ്ഗം:പ്രാചീനമലയാളസാഹിത്യം
ഒരു വഴിയും കുറേ നിഴലുകളും

ടി.എ. രാജലക്ഷ്മി എഴുതിയ നോവലാണ് **ഒരു വഴിയും കുറേ നിഴലുകളും**. 1960-ലെ കേരള സാഹിത്യ അക്കാദമി അവാർഡ് ഈ കൃതിക്ക് ലഭിച്ചിട്ടുണ്ട്.  

സ്ത്രീയുടെ മാനസികവ്യാപാരങ്ങളെ ആഴത്തിൽ വിശകലനം ചെയ്യുന്ന പുസ്തകമാണിതെന്ന അഭിപ്രായമുണ്ടായിട്ടുണ്ട്. 

## അവലംബം



വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
മായ (നോവൽ)

കെ. സുരേന്ദ്രൻ രചിച്ച നോവലാണ് **[[മായ]]**. ഇതിന് 1962-ലെ കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്. 

## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ഗിരിജ ഷെട്ടാർ

**ഗിരിജ ഷെട്ടാർ** കലർപ്പു വംശജയായ ഒരു ദക്ഷിണേന്ത്യൻ ചലച്ചിത്രനടിയാണ് (ജനനം: ജൂലൈ 20, 1969)**.** 1989 ൽ ഷെട്ടാർ മണിരത്നത്തിന്റെ ഗീതാഞ്ജലി എന്ന സിനിമയിൽ അഭിനയിച്ചു. തെലുഗു, മലയാളം, ഹിന്ദി, ഇംഗ്ലീഷ് ചിത്രങ്ങളിൽ അഭിനയിച്ചിട്ടുണ്ട്. 1989-ൽ പുറത്തിറങ്ങിയ *[[വന്ദനം (ചലച്ചിത്രം)|വന്ദനം]]* ആണ് ഗിരിജ അഭിനയിച്ച മലയാളചലച്ചിത്രം.

1992 ൽ ജോ ജീത വോഹി സിക്കന്ദർ എന്ന ചിത്രത്തിലെ പ്രധാന കഥാപാത്രത്തിനായി അവർ ഒപ്പുവയക്കുകയും ഒരു മുൻ പ്രതിബദ്ധത പൂർത്തിയാക്കാൻ ഈ വേഷം പാതിവഴിയിൽ ഉപേക്ഷിച്ചു. അതിനാൽ ചിത്രത്തിന്റെ ആദ്യ ഷെഡ്യൂളിന് ശേഷം അവർക്കു പകരമായി ആയിഷാ ജുൽക എന്ന നടി കരാർ ചെയ്യപ്പെട്ടു. അതേ വർഷം, എ. രഘുറാമി റെഡ്ഡിയുടെ സംവിധാനത്തിൽ മറ്റൊരു തെലുങ്ക് ചിത്രമായ ഹൃദയാഞ്ജലിയിൽ അഭിനയിക്കുകയും അതിലെ വേഷത്തിന് നാല് നന്തി അവാർഡുകൾ നേടുകയും ചെയ്തു. 1992 ൽ പൂർത്തിയായ ഈ ചിത്രം 2002 ൽ മാത്രമാണ് റിലീസ് ചെയ്യപ്പെട്ടത്.

## വ്യക്തി ജീവിതം
ഗിരിജ ഷെട്ടാർ 1969 ജൂലൈ 20-ന് ഇംഗ്ളണ്ടിലെ എസെക്സിലെ ഓർസെറ്റിൽ ജനിച്ചു. അച്ഛൻ കർണ്ണാടക സ്വദേശിയായ ഡോക്ടറും മാതാവ് ബ്രീട്ടീഷുകാരിയുമാണ്. പതിനെട്ടാം വയസിൽ ഭരതനാട്യം അഭ്യസിച്ചു. 2003 ൽ കാർഡിഫ് സർവകലാശാലയിൽ നിന്ന് ഇന്റഗ്രൽ യോഗ ഫിലോസഫിയിലും ഇന്ത്യൻ ആത്മീയ മനഃശാസ്ത്രത്തിലും ഡോക്ടറൽ തീസിസ് പൂർത്തിയാക്കി. പുതുച്ചേരിയിലെ ശ്രീ അരബിന്ദോ ആശ്രമത്തിൽ അവർ പരമാവധി സമയം ചെലവഴിച്ചിരുന്നു. 1989ൽ മണിരത്നത്തിന്റെ *ഗീതാഞ്ജലി* എന്ന തെലുഗു ചിത്രത്തിലൂടെയാണ് ചലച്ചിത്രലോകത്തേക്ക് കടന്നുവരുന്നത്. ഈ ചിത്രം ജനപ്രീതി നേടിയ ചിത്രത്തിനുള്ള ആ വർഷത്തെ ദേശീയ അവാർഡ് കരസ്ഥമാക്കി. തെലുഗു സൂപ്പർ ഹീറോ നാഗാർജുന ആയിരുന്നു ചിത്രത്തിലെ നായകൻ. മണിരത്നത്തിന്റെയും സുഹാസിനിയുടെയും വിവാഹച്ചടങ്ങിൽ പങ്കെടുക്കാനെത്തിയ ഗിരിജയെ ഗീതാഞ്ജലിയിലെ നായികയായി മണിരത്നം തെരഞ്ഞെടുക്കുകയായിരുന്നു. തെലുങ്കിലും തമിഴിലും മലയാളത്തിലും ചിത്രം ഹിറ്റായിരുന്നു. തമിഴിൽ *ഇദയത്തൈ തിരുടാതെ* എന്ന പേരിലാണ് ചിത്രം ഇറങ്ങിയത്. പ്രിയദർശൻ സംവിധാനം ചെയ്ത *വന്ദനം* എന്ന  ചിത്രത്തിൽ മോഹൻലാലിന്റെ നായികയായാണ് ഗിരിജ മലയാള സിനിമാലോകത്തെത്തിയത്. പ്രേക്ഷകശ്രദ്ധ നേടിയ ഈ ചിത്രത്തെ തുടർന്ന് പ്രിയദർശൻ ഗിരിജയെയും മോഹൻലാലിനെയും നായികാനായകന്മാരാക്കി *ധനുഷ്കോടി* എന്ന പേരിൽ ഒരു ചിത്രം എടുക്കാൻ തീരുമാനിച്ചിരുന്നു. പക്ഷെ അതു നടന്നില്ല. *വൈശാലി*യിലെ നായകനായ സഞ്ജയ്ക്കൊപ്പം *ഹൃദയാഞ്ജലി* എന്ന മറ്റൊരു തെലുഗു ചിത്രത്തിലും ഗിരിജ അഭിനയിച്ചു. *തുഝേ മേരി കസം* (ഹിന്ദി), *ആക്റ്റ് ഓഫ് ഗോഡ്* (ഇംഗ്ലീഷ്), *സൈഡ് എവേ* (ഇംഗ്ലീഷ്) എന്നിവയാണ് മറ്റു ചിത്രങ്ങൾ. ഇപ്പോൾ ലണ്ടനിൽ ഒരു ഷിപ്പിങ് മാഗസിനിലെ എഴുത്തുകാരിയാണ്. 'ദിസ് ഇയർ, ഡാഫോഡിൽസ് ' എന്ന ചെറു കവിതാപുസ്തകം 2011-ൽ പ്രസിദ്ധീകരിക്കപ്പെട്ടു.

## അവലംബം
വർഗ്ഗം:ഇന്ത്യൻ ചലച്ചിത്ര അഭിനേതാക്കൾ
വർഗ്ഗം:1969-ൽ ജനിച്ചവർ
തിരുവിതാംകൂർ കരിയിലശലഭം

പശ്ചിമഘട്ടത്തിൽ മാത്രം കാണപ്പെടുന്ന ഒരു തനതു (endemic) പൂമ്പാറ്റയാണ് **തിരുവിതാംകൂർ കരിയിലശലഭം** (Tranvancore Evening Brown). ശാസ്ത്രനാമം - *Parantirrhoea marshalli*. ഈ ജീനസ്സിൽ കാണപ്പെടുന്ന ഒരേയൊരു ചിത്രശലഭസ്പീഷ്യസ് ആണിത്. പെരിയാർ കടുവ സംരക്ഷണകേന്ദ്രത്തിൽ ഇതിന്റെ സാന്നിധ്യം 1997 കണ്ടെത്തിയിട്ടുണ്ട്. ഈയിനം ശലഭത്തെക്കുറിച്ച് വിവരങ്ങൾ വളരെക്കുറവേ ലഭ്യമായിട്ടുള്ളു.

## അവലംബം

## പുറത്തേയ്ക്കുള്ള കണ്ണികൾ
* Status report in India 

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:പശ്ചിമഘട്ടത്തിലെ തനതു ചിത്രശലഭങ്ങൾ
നിഴൽപ്പാടുകൾ

സി. രാധാകൃഷ്ണൻ എഴുതിയ നോവലാണ് **നിഴൽപ്പാടുകൾ** . 1963-ലെ കേരള സാഹിത്യ അക്കാദമി പുരസ്കാരം ഈ കൃതിക്ക് ലഭിച്ചിട്ടുണ്ട്. 

## അവലംബം


വർഗ്ഗം:മലയാളം നോവലുകൾ
ചാരിത്രപ്പട്ട

ഭർത്താവോ കാമുകനോ അകലെയായിരിക്കെ അയാളോടുള്ള സ്ത്രീയുടെ ലൈംഗിക 'വിശ്വസ്തത' ഉറപ്പുവരുത്താനായി ചില സമൂഹങ്ങളിൽ  മുൻകാലങ്ങളിൽ ഉപയോഗിച്ചിരുന്നതായി സങ്കല്പിക്കപ്പെടുന്ന തോൽ‌ചട്ടയാണ് **ചാരിത്ര്യപ്പട്ട** (ഇംഗ്ലീഷിൽ Chastity belt) എന്ന പേരിൽ അറിയപ്പെടുന്നത്.  സ്ത്രീ സ്വന്തം ചാരിത്ര്യം സ്വയമേവ സംരക്ഷിച്ചില്ലെങ്കിലോ എന്ന വിശ്വാസക്കുറവ് കൊണ്ടോ അഥവാ മറ്റുള്ളവരുമായി ലൈംഗിക വേഴ്ചയിൽ  ഏർപ്പെടുമോ എന്ന സംശയത്താൽ പുരുഷൻ പൂട്ടും താക്കോലും ഉള്ള അരപ്പട്ട സ്ത്രീയുടെ ലൈംഗികാവയവത്തിന് ചുറ്റുമായി അണിയിപ്പിച്ചിരുന്നു എന്നാണ് സങ്കല്പിക്കപ്പെടുന്നത്. ഇതനുസരിച്ച്, യുദ്ധത്തിനും മറ്റുമായി പുറത്തു പോകുന്ന പുരുഷന്മാർ തങ്ങൾ നാട്ടിലും വീട്ടിലുമില്ലാതിരിക്കുന്ന അവസരങ്ങളിൽ ഭാര്യമാർ അന്യപുരുഷന്മാരുമായി ലൈംഗിക ബന്ധത്തിൽ ഏർപ്പെടുന്നതിനെ തടയാനാണ് യോനി മറക്കുന്ന തുകലുടുപ്പ് ഭാര്യമാർക്ക് വിധിച്ചിരുന്നത്. കാലാന്തരത്തിൽ സ്ത്രീകളെ ചാരിത്ര്യപ്പട്ട അണിയിക്കുന്ന ഏർപ്പാട് അപ്രത്യക്ഷമായത്രെ.  

ചാരിത്രപ്പട്ട ഏതെങ്കിലും കാലഘട്ടത്തിലെ ഒരു ചരിത്രയാഥാർത്ഥ്യം ആയിരുന്നെന്നു കരുതുന്നവർ ഇന്നു കുറവാണ്.  മധ്യകാലഘട്ടത്തിൽ യൂറോപ്പിൽ ചാരിത്ര്യപ്പട്ട ഉപയോഗിച്ചിരുന്നു എന്നതിനു തെളിവില്ലെന്നും ഇന്നു മ്യൂസിയങ്ങളിൽ കാണുന്ന മാതൃകകൾ പത്തൊമ്പതാം നൂറ്റാണ്ടിൽ നിർമ്മിച്ചവയാണെന്നും ചൂണ്ടിക്കാണിക്കപ്പെട്ടിട്ടുണ്ട്.

## പ്രത്യേകതകൾ
ചാരിത്ര്യപ്പട്ട സങ്കല്പം അനുസരിച്ച് അതിന്റെ പ്രധാന ഭാഗങ്ങൾ അരയിൽ സാധാരണ ബെൽറ്റ് പോലെ ധരിക്കാവുന്ന ഒരു ലോഹപ്പട്ടയും യോനിയുടെ പ്രവേശനകവാടത്തെ മൂടത്തക്ക വിധത്തിലുമുള്ള ഒരു ലോഹ കവചവുമാണ്. ആവശ്യത്തിനു പൂട്ടാനും തുറക്കാനും കഴിയുന്ന വിധത്തിൽ പൂട്ടും താക്കോലുമുള്ളതാണ് ഈ അരപ്പട്ട. സ്വഭാവിക ലൈഗീകബന്ധം പുലർത്താൻ സ്ത്രീകളെ അപ്രാപ്തരാക്കും വിധമാണ് ഇതിന്റെ സംവിധാനം.  മറ്റു ശാരീരികധർമ്മങ്ങൾ അനുഷ്ടിക്കാൻ തടസ്സമാവാത്ത തരത്തിലുള്ള ചെറിയ ദ്വാരങ്ങൾ അതിൽ ഉണ്ടായിരുന്നതായും സങ്കല്പിക്കപ്പെട്ടു. ഇതിന്റെ പ്രധാന ഭാഗമായ യോനി മറയ്ക്കുന്ന ലോഹപാളി സ്വർണ്ണം, വെള്ളി, പിത്തള തുടങ്ങിയവ കൊണ്ടാണത്രെ നിർമ്മിച്ചിരുന്നത്. ഭർത്താക്കന്മാരുടെ സാമ്പത്തികനിലവാരമാണ് ഇതിൽ ലോഹത്തിന്റെ ഇനം തീരുമാനിച്ചിരുന്നതെന്നും യോനിയെ മറയ്ക്കുന്ന ഈ ലോഹപാളിയിൽ ചിത്രപ്പണി ചെയ്ത് മോടി പിടിപ്പിക്കുക പതിവായിരുന്നെന്നും പറയപ്പെടുന്നു.

## വിമർശനങ്ങൾ
സംസ്കാരത്തിന്റെ കഥ എന്ന വിഖ്യാതപരമ്പരയിൽ ചരിത്രകാരനായ വിൽ ഡുറാന്റ് ചാരിത്രപ്പട്ട സങ്കല്പത്തെ ഇങ്ങനെ വിലയിരുത്തുന്നു:-

പുരുഷൻ സ്ത്രീയെ നിർബ്ബന്ധപൂർവം ധരിപ്പിച്ചിരുന്ന ഒരുടയാട എന്ന നിലയിലുള്ള ചാരിത്രപ്പട്ടയെ, വ്യാപകമായ ഒരു ചരിത്രയാഥാർത്ഥ്യം എന്നതിനു പകരം പത്തൊൻപതാം നൂറ്റാണ്ടിലെ പുരുഷമനോധർമ്മസൃഷ്ടി ആയി കരുതുന്നവരാണ് ഇന്നധികവും.  മദ്ധ്യകാലകവിതകളിൽ അതിനെപ്പറ്റിയുള്ള പരാമർശങ്ങൾ വിശ്വസ്തതാവാഗ്ദാനത്തിന്റെ രൂപകങ്ങൾ മാത്രമായിരുന്നെന്നും ചാരിത്രപ്പട്ടയുടെ 'പുരാതനമാതൃകകൾ' ആയി അവകാശപ്പെട്ടിരുന്നയെല്ലാം തന്നെ പത്തൊൻപതാം നൂറ്റാണ്ടിലെ വ്യാജസൃഷ്ടികളായി തെളിയിക്കപ്പെട്ട് മ്യൂസിയങ്ങളിൽ നിന്നു നീക്കം ചെയ്യപ്പെട്ടിട്ടുണ്ടെന്നും ചൂണ്ടിക്കാണിക്കപ്പെട്ടിട്ടുണ്ട്.

യൂറോപ്പിൽ വ്യവസായവിപ്ലവത്തിന്റെ കാലത്ത്, പണിശാലകളിൽ കാമാസക്തരായ യജമാനന്മാരിൽ നിന്ന് രക്ഷപെടാൻ സ്ത്രീ തൊഴിലാളികൾ ഇതിനു സമാനമായ സംരക്ഷണപ്പട്ടകൾ സ്വയം അണിഞ്ഞിരുന്നതായി ചിലർ കരുതുന്നു.

## അവലംബം


വർഗ്ഗം:ലൈംഗികത
ഇൻഡിഗോ ഫ്‌ളാഷ്

ഏഷ്യയിൽ കാണപ്പെടുന്ന നീല നിറത്തിലുള്ള ചിത്രശലഭമാണ് **ഇൻഡിഗോ ഫ്‌ളാഷ്** (Indigo Flash). ശാസ്ത്രനാമം: *Rapala varuna*.

## അവലംബം

## പുറം കണ്ണികൾ

വർഗ്ഗം:ചിത്രശലഭങ്ങൾ
വർഗ്ഗം:നീലി ചിത്രശലഭങ്ങൾ
ഇംപേഷ്യൻസ് ജോൺസിയാന

ബൾസാമിനേസീ സസ്യകുടുംബത്തിലെ ഒരിനമാണ് **ഇംപേഷ്യൻസ് ജോൺസിയാന** . നിത്യഹരിത വനത്തിലെ മരങ്ങളിൽ പറ്റിപ്പിടിച്ചാണ് ഇവ വളരുന്നത്. സമുദ്ര നിരപ്പിൽ നിന്ന് 1500-1700 മീറ്റർ ഉയരമുള്ള പ്രദേശങ്ങളിലാണ് ഇവ കാണപ്പെടുന്നത്. കേരളത്തിലെ പരിസ്ഥിതി പ്രവർത്തകർക്ക് മാർഗദർശിയായിരുന്ന പ്രൊഫ. ജോൺസി ജേക്കബിന്റെ പേരിലാണ് ഈ സസ്യം അറിയപ്പെടുന്നത്. വയനാട്ടിലെ ചെമ്പ്ര - വെള്ളാർമല മലനിരകളിലെ കാട്ടിമട്ടം പ്രദേശത്തു നിന്നാണ് ഈ സസ്യത്തെ കണ്ടെത്തിയത്. 

## വിവരണം
സസ്യം 15 മുതൽ 22 സെന്റീമീറ്റർ വരെ ഉയരത്തിൽ വളരുന്നു. പിങ്ക് നിറത്തിലുള്ള പൂക്കളാണ് ഇതിൽ ഉണ്ടാകുന്നത്. ഒരു ചെടിയിൽ ഒരില മാത്രവും അപൂർവ്വമായി രണ്ടിലയും കാണപ്പെടുന്നു. ജൂലൈ മുതൽ ഒക്ടോബർ വരെ മാത്രമേ ഈ സസ്യത്തെ കാണപ്പെടുന്നുള്ളു. മഴക്കാലം ആരംഭിക്കുമ്പോൾ മണ്ണിലെ കിഴങ്ങിൽ നിന്നും വിത്തിൽ നിന്നും പുതിയ ചെടി മുളയ്ക്കുന്നു. ഒരു കുലയിൽ പത്തിൽ താഴെ പൂക്കൾ ഉണ്ടാകുന്നു. 

## കണ്ടെത്തൽ
എറണാകുളം എസ്.എൻ.എം.കോളേജ് പ്രൊഫസർ. സി.എൻ.സുനിൽ, തിരുവനന്തപുരം ട്രോപ്പിക്കൽ ബോട്ടാണിക്കൽ ഗാർഡനിലെ ശാസ്ത്രജ്ഞൻ ഡോ. ടി.ഷാജു, ജയേഷ് പി.ജോസഫ്, പയ്യന്നൂർ കോളേജിലെ ബോട്ടണി വിഭാഗം അസിസ്റ്റന്റ് പ്രൊഫ. ഡോ.എം.കെ.രതീഷ് നാരായണൻ, എന്നിവർ ഉൾപ്പെടുന്ന സംഘമാണ് ഈ സസ്യത്തെ കണ്ടെത്തിയത്. 100-ൽ താഴെ ചെടികളാണ് ഈ പ്രദേശത്ത് കണ്ടെത്തിയത്.

## അവലംബം

വർഗ്ഗം:ഇംപേഷ്യൻസ്
വർഗ്ഗം:കേരളത്തിൽ നിന്നും കണ്ടെത്തിയ സസ്യങ്ങൾ
വർഗ്ഗം:ബൾസാമിനേസീ
സാധുജന പരിപാലന സംഘം

**സാധുജന പരിപാലന യോഗം** , 1907ൽ സാമൂഹിക പരിഷ്ക്രിതാവായ അയ്യങ്കാളി തിരുവിതാകൂർ സർകാറിന്റെ പിന്തുണയോടെ  രൂപീകരിച്ച  സംഘടനയാണ്. ദളിത് ജനതയുടെ സാമൂഹികവും സാമ്പത്തികവും വിദ്യാഭ്യാസപരവുമായ ഉയർച്ചക്കായ് യോഗം പ്രവർത്തിച്ചുകൊണ്ടിരിന്നു. 

## അവലംബം

വർഗ്ഗം:ദളിത് രാഷ്ട്രീയം
നമസ്കാരം (ഹൈന്ദവാചാരം)

ഹൈന്ദവാചാരപരമായി നമസ്കാരങ്ങൾ നാല് വിധമുണ്ട്.സൂര്യനമസ്കാരം,സാഷ്ടാംഗ നമസ്കാരം,ദണ്ഡ നമസ്കാരം,പാദ നമസ്കാരം എന്നിങ്ങനെ.

***സൂര്യനമസ്കാരം** 

സൂര്യനമസ്കാരം ഒരു പൂജാംഗമെന്ന നിലയിലും കർമ്മകാണ്ഡമെന്ന നിലയിലും, യോഗാഭ്യാസത്തിലെ ഒരു ഭാഗമെന്ന നിലയിലും അനുഷ്ഠിക്കാറുണ്ട്.

***സാഷ്ടാംഗ നമസ്കാരം**
സാഷ്ടാംഗ നമസ്കാരം എന്നത് നമ്മുടെ ശരീരത്തിന്റെ എട്ടംഗങ്ങൾ നിലത്ത് സ്പർശിച്ചുകൊണ്ട്(നെറ്റി,മൂക്ക്,നെഞ്ച്,വയറ്,ലിംഗം,കാൽമുട്ട്,കൈപ്പത്തി,കാൽവിരൽ) ചെയ്യുന്ന നമസ്കാരമാകുന്നു.

***ദണ്ഡ നമസ്കാരം**
ദണ്ഡ നമസ്കാരം കൈ ശിരസിനുമുകളിൽ കൂപ്പിക്കൊണ്ട് ദണ്ഡകൃതിയിൽ(വടി പോലെ) കിടക്കുന്നതാകുന്നു.

***പാദ നമസ്കാരം**
ക്ഷേത്രദർശന സമയത്തോ പൂജാവേളകളിലോ മുട്ടുകുത്തി (വജ്രാസനം) ഇരുന്നുകൊണ്ട് നെറ്റി തറയിൽ മുട്ടിച്ച് തൊഴുന്നതാണ് പാദനമസ്കാരം.

ആശ്രയം, ശരണം, രക്ഷ, അഭയം, ത്രാഹി എന്നീ പദങ്ങളാണ് നമസ്കാരത്തിനൊപ്പം ഉപയോഗിക്കുക. പൂർണ്ണ സമർപ്പണമാണ് നമസ്കാരം എന്നാണ് വിശ്വാസം. 

ഹൈന്ദവവിശ്വാസപ്രകാരം സ്ത്രീകൾക്ക് സാഷ്ടാംഗമോ, ദണ്ഡമോ, സൂര്യമോ ചെയ്യാൻ പാടുള്ളതല്ല. ഇതിനുള്ള കാരണം സ്ത്രീയുടെ ശരീരഘടന സാഷ്ടാംഗനമസ്കാരത്തെ അനുവദിക്കുന്നില്ല. (ലിംഗഭാഗം ഇല്ലാത്തതിനാൽ ഏഴു അംഗങ്ങളേ തറയിൽ സ്പർശിക്കൂ. മാത്രമല്ല, സ്തനങ്ങൾ ഭൂമിയിൽ അമരാനും പാടുള്ളതല്ല.) സാഷ്ടാംഗം പാടില്ലെങ്കിൽ ദണ്ഡവും അനുവദനീയമല്ല. വൈദികാചാരമാകയാൽ സൂര്യ നമസ്കാവും പാടില്ല. പാദ നമസ്കാരം മാത്രമേ സ്ത്രീകൾ ആചരിക്കാവു.

## അവലംബം
ശ്രീമദ് ഹരിസ്വാമികളുടെ “ഹൈന്ദവാചാര രഹസ്യങ്ങൾ“

വർഗ്ഗം:ഹൈന്ദവാചാരങ്ങൾ
നമസ്കാരം (വിവക്ഷകൾ)

* നമസ്കാരം - അഭിവാദ്യരീതി
* നിസ്കാരം - ഇസ്ലാമിക ആരാധന
* നമസ്കാരം (ഹൈന്ദവാചാരം)
നീലഗിരി (വിവക്ഷകൾ)

* നീലഗിരി ജില്ല - തമിഴ്നാട്ടിലെ ഒരു ജില്ല.
* നീലഗിരി മലയോര തീവണ്ടിപ്പാത - മേട്ടുപ്പാളയം  , ഊട്ടി എന്നിവയെ ബന്ധിപ്പിക്കുന്ന മലയോര തീവണ്ടിപ്പാത 
* നീലഗിരി ജൈവ വൈവിധ്യമണ്ഡലം -  
* നീലഗിരി ചെമ്മരിയാട് - ഒരു തദ്ദേശീയ വരയാട്. 
* നീലഗിരി_പിപ്പിറ്റ് - വംശനാശഭീഷണി നേരിട്ടുകൊണ്ടിരിക്കുന്ന ഒരു പക്ഷി. 
* നീലഗിരി കുരങ്ങ് - വലിപ്പം കുറഞ്ഞ ഒരിനം കുരങ്ങ്. 
* നീലഗിരി_കടുവ - ഒരിനം പൂമ്പാറ്റ 
* നീലഗിരി മലനിരകൾ - തമിഴ്നാടും കേരളവും കർണാടകവും തമ്മിലുള്ള അതിർത്തിപ്രദേശത്തെ മലകൾ
നീലഗിരി കടുവ

ലോകത്തിൽ പശ്ചിമഘട്ടത്തിലെ  നീലഗിരിക്കുന്നുകളിൽ  മാത്രം കാണപ്പെടുന്ന ഒരു അപൂർവ്വ ചിത്രശലഭമാണ് **നീലഗിരി കടുവ** (Nilgiri Tiger). ശാസ്ത്രനാമം :*Parantica nilgiriensis*. പശ്ചിമഘട്ടത്തിലെ തദ്ദേശീയ ഇനമാണ്. പശ്ചിമഘട്ടത്തിലെ ആയിരം മീറ്ററിലും അധികം ഉയരമുള്ള മലനിരകളിലെ ചോലവനങ്ങളിൽ മാത്രമാണ് ഇവയെ കാണുന്നത്.

വംശനാശ ഭീഷണി നേരിടുന്ന ഒരു ജീവിയാണ്.1957 ൽ മാർക്ക് അലക്സാണ്ടർ വിൻഡർ- ബ്ളൈയ്ത് എന്ന പ്രകൃതിനിരീക്ഷകൻ ഇവയെ സർവ്വസാധാരണമായ ഒരു ചിത്രശലഭമായിയാണ് രേഖപ്പെടുത്തിയിരിക്കുന്നത്.  പക്ഷെ, കഴിഞ്ഞ ഏതാനും ദശാബ്ദങ്ങളായി അതിന്റെ ആവാസവ്യവസ്ഥയായ മലനിരകളിൽ തേയില കൃഷി വ്യാപകമായതോടെ ഇവരുടെ ജനസാന്ദ്രതയിൽ ദ്രുതഗതിയിലുള്ള കുറവുണ്ടായി. 

## പ്രജനനം
വള്ളിപ്പാല എന്നീ ചെടികളിലാണ് മുട്ടയിടുന്നത്. മുട്ടയുടെ നിറം വെളുപ്പ്. മുട്ടവിരിയാൻ നാലു മുതൽ ആറു വരെ ദിവസമെടുക്കും. ശലഭപ്പുഴുവിന് തെളിനീലക്കടുവയുടെ ശലഭപ്പുഴുവിനോട് നല്ല  സാമ്യമുണ്ട്. 14-15 ദിവസംകൊണ്ട് സമാധിദശയിലാകുന്നു. പുഴുപ്പൊതിയുടെ നിറം ഇളം പച്ചയാണ്.

## അവലംബം

* 
## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
തോട്ടിയുടെ മകൻ

കുട്ടനാടിന്റെ ഇതിഹാസകാരനായ തകഴി ശിവശങ്കരപ്പിള്ളയുടെ പ്രശസ്തമായ ഒരു നോവലാണ് **തോട്ടിയുടെ മകൻ**. ആലപ്പുഴ പട്ടണത്തിലെ തോട്ടികളുടെ നരകതുല്യമായ ജീവിതം പശ്ചാതലമാക്കി രചിച്ചതാണ് ഈ നോവൽ. തൊഴിലാളിവർഗത്തിന്റെ ദുരിതജീവിതം ചിത്രീകരിക്കുകയും അധ്വാനത്തിന്റെയും വിയർപ്പിന്റെയും വില അവർക്കു മനസ്സിലാക്കിക്കൊടുക്കുകയും ചെയ്തതിൽ തകഴിയുടെ ഈ നോവൽ വലിയ പങ്ക് വഹിച്ചിട്ടുണ്ട്. സമൂഹം അറപ്പോടും അവജ്ഞയോടും കണ്ടിരുന്ന ഒരു ജനവിഭാഗം മനുഷ്യരാണെന്നും അവർക്കൊരു ജീവിതമുണ്ടെന്നും കാട്ടിക്കൊടുക്കാൻ തോട്ടിയുടെ മകനു കഴിഞ്ഞു.1947 ലാണ് ഇത് ആദ്യമായി പ്രസിദ്ധീകരിച്ചത്.

## കഥാപാത്രങ്ങൾ
ഇശക്കുമുത്തു, മകൻ ചുടലമുത്തു, ചുടലമുത്തുവിന്റെ ഭാര്യ വള്ളി മകൻ മോഹനൻ, പളനി, പിച്ചാണ്ടി, അലമേലു

## കഥ
സ്വന്തം പാട്ടയും മമ്മട്ടിയും ചുടലമുത്തുവിനു കൊടുത്ത്‌, ഒരു നല്ല തോട്ടിയായിത്തീരാൻ ആശിർവദിച്ചശേഷം ഇശക്കുമുത്തു മരിക്കുന്നു. സദാ   നീറിപ്പുകയുന്ന അഗ്നിപർവതമായിരുന്നു  ചുടലമുത്തുവിന്റെ ഹൃദയം.തന്റെ മകനായ മോഹനൻ ഒരിക്കലും തോട്ടിയായിത്തീരരുതെന്ന ആഗ്രഹം എല്ലായ്‌പോഴും അയാളിൽ കുടികൊണ്ടു. ശ്‌മശാനപാലകനായി മാറുമ്പോൾ അയാൾ അതിരറ്റ്‌ ആഹ്ലാദിക്കുന്നു. നഗരത്തിലാകെ പടർന്നുപിടിച്ച കോളറ ചുടലമുത്തുവിനെയും വിഴുങ്ങുന്നു. മോഹനൻ നിരാശ്രയനായി. കാലത്തിന്റെ കുത്തൊഴുക്കിൽ മോഹനനും തോട്ടിയായി മാറുന്നു. എങ്കിലും അവൻ തന്റെ മുൻതലമുറക്കാരായ ഇശക്കുമുത്തുവിനെയോ ചുടലമുത്തുവിനെയോ പോലെ ആയിരുന്നില്ല.ആലപ്പുഴ പട്ടണത്തിൽ തോട്ടിവേല ചെയ്തു കഴിഞ്ഞ  ചുടല മുത്തു അച്ഛന്ടെ ശവംപട്ടികൾ  കടിച്ചു കീറുന്നത് കണ്ടവനാണ്.സ്വന്തം വർഗ്ഗത്തിന്റെ അവശത  പരിഹരിക്കുന്നതിന്ന് അവൻ തോഴിലാളികളെ  സംഘടിപ്പിച്ചു . എങ്കിലും വർഗബോധത്തേക്കാളുപരിയായി അയാളിൽ അന്തർലീനമായി കിടന്നിരുന്നത് തന്റെ തലമുറയുടെ ഭാവിയെ കുറിച്ചുള്ള   ചിന്തകളായിരുന്നു .അതയാളെ സ്വാർത്ഥനാക്കി തീർത്തു. അയാൾ സംഘടനയെവഞ്ചിചു  അവൻ പണം സമ്പാദിച്ചു.മകനെ പഠിപ്പിച്ചു 

വലിയവനക്കാൻ ശ്രമിച്ചു.ചുടലമുത്തുവിന്റെ മകൻ മോഹനൻ സ്കൂളിൽ    വച്ച് പല തവണ അപമാനിതനാവുന്നുണ്ട്.  തോട്ടിയെ മനുഷ്യനായി കാണാൻ സമൂഹത്തിനു കഴിയില്ലെന്ന  കയ്പുള്ള സത്യം തകഴി ഇങ്ങനെ വരച്ചിടുന്നു  .വിധി വിപര്യയം പോലെ ഒടുവിൽ  മോഹനനും തോട്ടിയായിതീരുന്നു തന്നെ അപമാനിച്ചവരോട് പകരം വീട്ടാൻ കരുത്തനാണ് മോഹനൻ.

മികച്ച ഒരു  ആസ്വാദനതലം കൂടി തോട്ടിയുടെ മകൻ പ്രദാനം ചെയ്യുന്നു. സാമൂഹികാവസ്ഥയുടെ ഇടപെടലുകളും നോവലിനെ സ്വാധീനിക്കുന്നുണ്ട്. 

## അവലംബം

വർഗ്ഗം:മലയാളം നോവലുകൾ
വർഗ്ഗം:തകഴി എഴുതിയ നോവലുകൾ
വർഗ്ഗം:സാമൂഹ്യ നോവലുകൾ
ദളിത് ബുദ്ധമത പ്രസ്ഥാനം

**ദളിത് ബുദ്ധമത പ്രസ്ഥാനം** (**നവബുദ്ധമതം** എന്നും **നവയാന** എന്നും അറയപെടുന്നു) ഇരുപതാം നൂറ്റാണ്ടിൽ ഇന്ത്യയിൽ രൂപികൃതമായ ഒരു ബുദ്ധമത പുനരുദ്ധാരണ പ്രസ്ഥാനമാക്കുന്നു. ജാതിവ്യവസ്താതിഷ്ടിതമായ ഹിന്ദു സാമൂഹിക വ്യവസ്ഥിതി ത്യജിക്കുകയും സമത്വാതിഷ്ടിതമായ ബുദ്ധമതം സ്വീകരിക്കുവാനും ദളിത് ജനതയോടുള്ള  ബി.ആർ. അംബേദ്കറുടെ ആഹ്വാനതെ  ദളിത് ബുദ്ധമത പ്രസ്ഥാനത്തിന്റെ ശക്തമായ പ്രചാരത്തിന്റെ തുടക്കമായി ദർശിക്കുകാനാക്കും.

## അംബേദ്ക്കർ

1935ൽ ഹിന്ദുവായി മരിക്കുകയില്ല എന്ന്  ഡോ.ബീ ആർ അംബേദ്ക്കർ പ്രഖ്യാപിക്കുകയും, പിന്നീട്  അനുയോജ്യമായ  മതം  തിരഞ്ഞെടുക്കുന്നതിന്  പല മതഗ്രന്ഥങ്ങളേയും  വീക്ഷണങ്ങളേയും കുറിചു  വിശക്കലനങ്ങൾ നടതുക്കയും ചെയ്യ്തു. ഹിന്ദുക്കൾ അടക്കം പല മതവിഭാഗങ്ങളുടെ നേതാക്കൾ ആത്മീയാചാര്യരും അദ്ദേഹതെ സന്ദർശിക്കയും തങ്ങളുടെ മതതെ കുറുച്ച്  അംബേദ്ക്കറുമായി ചർച്ചകൾ നടത്തി.  1956 ഒക്ടോബർ 14നെ അംബേദ്ക്കർ നാഗ്‌പൂർ (മഹാരാഷ്ട്ര) ദീക്ഷാഭൂമിയിൽ ബുദ്ധമതം സ്വീകരിച്ചു. അന്നു അവിടെ കൂടിയിരുന്ന് അദ്ദേഹത്തിന്റെ 380,000 അനുയായികൾ അംബേദ്ക്കറോടൊപ്പം  ബുദ്ധമതം  സ്വീകരിച്ചും.

## തത്വസംഹിത
ഈ പ്രസ്ഥാനതിന്റെ ബുദ്ധമത വീക്ഷണങ്ങൾ മറ്റു ബുദ്ധമത വിഭാഗങ്ങളിൽ നിന്ന് പല വിഷയങ്ങളിൽ വ്യത്യസ്തത പുലർതുന്നു. തെരാവാദ, മഹായാനം, വജ്രയാനം എന്നീ ചിന്താപദ്ധതികൾ പൂർണമായി സ്വീകരിക്കാതെ **നവായാന** എന്ന ആധുനിക്ക ജ്ഞനോദയതിൽ അതിഷ്ഠിതമായ ഒരു തത്ത്വസംഹിത രൂപീകരിക്കാൻ ദളിത് ബുദ്ധമത പ്രസ്ഥാനം ശ്രമിക്കുന്നു.  ഗൗതമബുദ്ധനെ ഒരു സാമൂഹിക രാഷ്ട്രീയ പരിഷ്ക്രിതവായി കാണുകയും, കർമ സിദ്ധാന്തം (മറ്റ് അബേദ്കർ അനുയായിക്കളെ പോലെ) തിരസ്ക്കരിക്കുകയും  ചെയ്യുന്നു.

## അവലംബം

വർഗ്ഗം:ദളിത് രാഷ്ട്രീയം
വർഗ്ഗം:ബുദ്ധമതം
വർഗ്ഗം:ബി.ആർ. അംബേദ്കർ
തീക്കണ്ണൻ

പശ്ചിമഘട്ടത്തിൽ കണ്ടുവരുന്ന ഒരു ചിത്രശലഭമാണ് **തീക്കണ്ണൻ**. (Red-disc Bushbrown). .
## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ഐ.എൻ.എസ്. വിക്രാന്ത്

ഇന്ത്യ തദ്ദേശീയമായി ആദ്യമായി നിർമ്മിച്ച  വിമാനവാഹിനിക്കപ്പലാണ് **ഐ.എൻ.എസ്. വിക്രാന്ത്**. കൊച്ചി നഗരത്തിലെ കൊച്ചിൻ ഷിപ്പ്‌യാർഡിലാണ് കപ്പൽ നിർമ്മിച്ചത്. രാജ്യത്ത് ഇതുവരെ നിർമിച്ചിട്ടുള്ളതിൽ ഏറ്റവും വലിയ കപ്പലാണിത്. ഇന്ത്യൻ നാവികസേനയുടെ ആദ്യ വിമാനവാഹിനിക്കപ്പലായ ഐ.എൻ.എസ്. വിക്രാന്തിന്റെ തന്നെ പേരാണ് തദ്ദേശീയമായ ഈ വിമാനവാഹിനിക്കും നൽകിയിരിക്കുന്നത്. 2009-ൽ ഇന്ത്യയുടെ പ്രതിരോധവകുപ്പു മന്ത്രി ഏ.കെ. ആന്റണിയാണ് കപ്പൽ നിർമ്മാണത്തിനു കീലിട്ടത്.2010ൽ നിർമ്മാണം പൂർത്തിയാക്കാനും 2014ൽ കമീഷൻചെയ്യാനുമാണ് ആദ്യം തീരുമാനിച്ചത്. എന്നാൽ നിർമ്മാണം ആരംഭിച്ചശേഷം തടസ്സങ്ങളുണ്ടായി. റഷ്യയിൽനിന്ന് ഉരുക്ക് എത്തിക്കാനുള്ള പദ്ധതി തകിടംമറിഞ്ഞു. പിന്നീട് ഡിആർഡിഒയുടെ സാങ്കേതികസഹായത്തോടെ കപ്പൽനിർമ്മാണത്തിന് ആവശ്യമായ ഉരുക്ക് സ്റ്റീൽ അതോറിറ്റി ഓഫ് ഇന്ത്യയിൽതന്നെ ഉൽപ്പാദിപ്പിച്ചു. ഗിയർബോക്സ് നിർമ്മിക്കുന്നതിലുണ്ടായ സാങ്കേതികതടസ്സം ജർമൻ സഹായത്തോടെ മറികടന്നു. ഈ തടസ്സങ്ങൾ നീങ്ങി വന്നപ്പോൾ 2011 ഡിസംബറിൽ നിശ്ചയിച്ച നീറ്റിലിറക്കൽ വീണ്ടും മാറ്റി. അവസാനം 2013 ഓഗസ്റ്റ്‌ 12നു നീറ്റിൽ ഇറക്കി . .കപ്പൽ നീറ്റിലിറങ്ങുന്നെങ്കിലും വാർത്താവിനിമയ സംവിധാനം, വിമാനങ്ങൾക്ക് പറന്നുയരാനും ഇറങ്ങാനും സഹായിക്കേണ്ട ഉപകരണങ്ങൾ, ആയുധസംവിധാനം, വ്യോമാക്രമണത്തെ സ്വയം പ്രതിരോധിക്കാനുള്ള എയർ ഡിഫൻസ് തുടങ്ങി കപ്പലിനെ ഒരു സൈനികകപ്പലാക്കി മാറ്റാനുള്ള സുപ്രധാന ഘടകങ്ങളുടെ ക്രമീകരണം ആയിട്ടില്ല . ഭൂതല വ്യോമ മിസൈൽ ഉൾപ്പെടുന്ന എയർ ഡിഫൻസ് സംവിധാനം ഇസ്രായേലുമായിച്ചേർന്ന് ഇന്ത്യ വികസിപ്പിക്കും.

## അവലംബം

## പുറത്തേക്കുള്ള കണ്ണികൾ
* Vikrant class aircraft carrier Bharat Rakshak 
* History as Air Defense Ship on Global Security
* Global Security

### വീഡിയോ
*India set to launch its very own aircraft carrier 
*video animation of the first vikrant class aircraft carrier

വർഗ്ഗം:ഇന്ത്യയുടെ വിമാനവാഹിനിക്കപ്പലുകൾ
കാപ്പിറ്റൽ ഗേറ്റ്

ലോകത്തിലെ ഏറ്റവും ചെരിഞ്ഞ ഗോപുരമാണ് **കാപ്പിറ്റൽ ഗേറ്റ്**. യു.എ.ഇയിലാണ് ഇത് സ്ഥിതി ചെയ്യുന്നത്. അബൂദാബി നാഷണൽ എക്സിബഷൻ കമ്പനി നിർമ്മിച്ച ഈ കെട്ടിടത്തിന് 35 നിലകളും 160 മീറ്റർ ഉയരവുമുണ്ട്. 12 നില നേരെയും പിന്നീട് മേൽപ്പോട്ട് ചെരിവ് കൂട്ടിയുമാണ് നിർമ്മിച്ചിരിക്കുന്നത്. കാപ്പിറ്റൽ ഗേറ്റിന്റെ അവസാനത്തെ നില 18 ഡിഗ്രി വരെ ചരിവുണ്ട്. ഇറ്റലിയിലെ പ്രശസ്തമായ പിസാഗോപുരത്തിന്റെ നാലിരട്ടി ചരിവുണ്ടിതിന്.

## അവലംബം

## പുറത്തേക്കുള്ള കണ്ണികൾ
വർഗ്ഗം:ഏഷ്യയിലെ അംബരചുംബികൾ
ആത്മാവിന്റെ നോവുകൾ

നന്തനാർ എന്ന തൂലികാ നാമത്തിൽ അറിയപ്പെടുന്ന പി.സി. ഗോപാലൻ രചിച്ച നോവലാണ് **ആത്മാവിന്റെ നോവുകൾ**. 1964-ൽ നോവൽ സാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതിക്ക് ലഭിക്കുകയുണ്ടായി .

സൈനികജീവിതമാണ് കഥയുടെ പശ്ചാത്തലം. 
## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളം നോവലുകൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
ഏണിപ്പടികൾ

തകഴി ശിവശങ്കരപ്പിള്ള രചിച്ച നോവലാണ് **ഏണിപ്പടികൾ**. നോവൽ സാഹിത്യത്തിനുള്ള 1965-ലെ കേരള സാഹിത്യ അക്കാദമി പുരസ്കാരം ഈ കൃതിക്ക് ലഭിക്കുകയുണ്ടായി. 

ഇതേ പേരിൽ ഈ നോവലിനെ ആസ്പദമാക്കി ഒരു ചലച്ചിത്രം നിർമ്മിക്കപ്പെട്ടിട്ടുണ്ട്. 

## അവലംബം


വർഗ്ഗം:മലയാളം നോവലുകൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
വർഗ്ഗം:തകഴി എഴുതിയ നോവലുകൾ
ബലിക്കല്ല് (നോവൽ)

ഉണ്ണിക്കൃഷ്ണൻ പുതൂർ രചിച്ച ആദ്യ നോവലാണ് **ബലിക്കല്ല്**. ഈ കൃതിക്ക് 1969-ൽ നോവൽ സാഹിത്യത്തിനുള്ള കേരള സാഹിത്യ അക്കാദമി അവാർഡ് ലഭിച്ചിട്ടുണ്ട്. 

## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളം നോവലുകൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
പിയ ബാജ്പേയ്

**പിയാ ബാജ്പേയ്** ഒരു ഇന്ത്യൻ ചലച്ചിത്രനടിയും മോഡലുമാണ്. തമിഴ്, തെലുങ്ക് എന്നീ ഭാഷകളിലെ ചലച്ചിത്രങ്ങളിലാണ് സജീവമായി കാണപ്പെടുന്നത്. വങ്കട് പ്രഭു സംവിധാനം ചെയ്ത ഗോവ എന്ന ചലച്ചിത്രത്തിൽ രോഷ്ണി എന്ന കഥാപാത്രത്തേയും, കെ.വി ആനന്ദ് സംവിധാനം ചെയ്ത കോ എന്ന ചലച്ചിത്രത്തിൽ സരോ എന്ന കഥാപാത്രത്തേയും അവതരിപ്പിച്ചത് മുതലാണ് ചലച്ചിത്രരംഗത്തിൽ അറിയപ്പെടാൻ തുടങ്ങിയത്. ചലച്ചിത്രരംഗത്തിൽ വരുന്നതിന് മുമ്പ് പിയാ ഒരു മോഡൽ ആയിരുന്നു.

## പുറത്തേക്കുള്ള കണ്ണികൾ

വർഗ്ഗം:1986-ൽ ജനിച്ചവർ
വർഗ്ഗം:ജനുവരി 4-ന് ജനിച്ചവർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:ഇന്ത്യൻ മോഡലുകൾ
വർഗ്ഗം:തെലുഗു ചലച്ചിത്രനടിമാർ
ആരോഹണം (നോവൽ‌)

വി.കെ.എൻ. രചിച്ച നോവലാണ് **ആരോഹണം**. ഈ കൃതിക്ക് 1970-ലെ കേരള സാഹിത്യ അക്കാദമി അവാർഡ് ലഭിച്ചിരുന്നു.  അധികാര കസേരയിലേക്ക് ആരോഹണം നടത്താൻ തന്ത്രങ്ങൾ പയറ്റുന്നവരെ പ്രഹസനരൂപത്തിൽ ആവിഷ്‌കരിക്കുകയാണ് ആരോഹണത്തിൽ.

## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളം നോവലുകൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
തോറ്റങ്ങൾ

കോവിലൻ എന്ന തൂലികാനാമത്തിൽ അറിയപ്പെടുന്ന കണ്ടാണിശ്ശേരി വട്ടോമ്പറമ്പിൽ വേലപ്പൻ അയ്യപ്പൻ രചിച്ച നോവലാണ് **തോറ്റങ്ങൾ**. ഈ കൃതിക്ക് 1971-ൽ നോവൽ സാഹിത്യത്തിനുള്ള കേരള സാഹിത്യ അക്കാദമി അവാർഡ് ലഭിച്ചിരുന്നു .

## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളം നോവലുകൾ
ഈ ലോകം, അതിലൊരു മനുഷ്യൻ

എം. മുകുന്ദൻ രചിച്ച നോവലാണ് **ഈ ലോകം, അതിലൊരു മനുഷ്യൻ**. നോവൽ സാഹിത്യത്തിനുള്ള 1973-ലെ കേരള സാഹിത്യ അക്കാദമി പുരസ്കാരം ഈ കൃതിക്ക് ലഭിക്കുകയുണ്ടായി. 

## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:എം. മുകുന്ദൻ എഴുതിയ നോവലുകൾ
അഷ്ടപദി (നോവൽ)

പെരുമ്പടവം ശ്രീധരൻ എഴുതിയ നോവലാണ് **അഷ്ടപദി**. നോവൽ സാഹിത്യത്തിനുള്ള 1975-ലെ കേരള സാഹിത്യ അക്കാദമി പുരസ്കാരം ഈ കൃതിക്ക് ലഭിച്ചിരുന്നു. 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളം നോവലുകൾ
ഇ

മലയാള അക്ഷരമാലയിലെ മൂന്നാമത്തെ അക്ഷരമാണ് **ഇ**. 'ഇ' ഒരു താലവ്യസ്വരമാണ്.  എല്ലാ ഭാരതീയ ഭാഷകളിലെയും മൂന്നാമത്തെ അക്ഷരം ഇതാണ്.

## ഇ ഉൾപ്പെടുന്ന ചില വാക്കുകൾ
*ഇനം
*ഇണ
*ഇവിടെ 
*ഇര 
*ഇലുമ്പിക്ക 
*ഇഞ്ചി 
*ഇലഞ്ഞി 
*ഇരുട്ട് 
*ഇഴ 
*ഇരുപത് 
*ഇല്ലം 
*ഇരട്ട 
*ഇരവൻ 
*ഇടം 
*ഇടിമിന്നൽ 
*ഇടി 
*ഇടിയപ്പം 
*ഇമ 
*ഇഷ്ടം 
*ഇസ്തിരി 
*ഇന്ന് 
*ഇപ്പോൾ 
*ഇന്നലെ

## ഇ മിശ്രിതാക്ഷരങ്ങൾ
*ഇ (ഇ+അ)
*ഇയാ (ഇ+ആ)
*ഈ (ഇ+ഇ)
*ഇവു (ഇ+ഉ)
*ഇവൂ (ഇ+ഊ)

*ഇയെ  (ഇ+എ)
*ഇയേ  (ഇ+ഏ)

*ഇയൊ  (ഇ+ഒ)
*ഇയോ  (ഇ+ഓ)
*ഇയൗ  (ഇ+ഔ)

*ഇഃ (ഇ+ഹ്)
*ഇം (ഇ+മ്)

## അവലംബം

വർഗ്ഗം:മലയാളം അക്ഷരങ്ങൾ
വർഗ്ഗം:സ്വരാക്ഷരങ്ങൾ
ഊ

മലയാള അക്ഷരമാലയിലെ ആറാമത്തെ അക്ഷരമാണ് **ഊ**.ഉ എന്ന അക്ഷരത്തിന്റ ദീർഘസ്വരമാണ് ഊ. ഇത് ഒരു ഓഷ്ഠ്യ സ്വരമാണ്.

## ഊ ഉൾപ്പെടുന്ന ചില വാക്കുകൾ
*ഊന്നൽ
*ഊച്ചാളി
*ഊന്ന്
*ഊണ്
*ഊഴം
*ഊട്
*ഊഞ്ഞാൽ
*ഊത്തപ്പം
*ഊത
*ഊട്ടുക
*ഊതുക
*ഊടാണി
*ഊട്ടുപുര
*ഊമ
*ഊന്നുവല
*ഊന്നുകാരൻ
*ഊരി
*ഊരുക
*ഊര്
*ഊമകളി
*ഊമകുരങ്ങ്
*ഊമയടി 
*ഊരമ്പലം
*ഊരായ്മ
*ഊരാളാൻ
*ഊർജം
*ഊഷ്മളം
*ഊറ്റം
*ഊഷ്മാവ്
*ഊർമിളം
*ഊറ്റുകുഴി

## ഊ മിശ്രിതാക്ഷരങ്ങൾ
*ഉവ (ഉ+അ)
*ഉയ (ഉ+ആ)
*ഉയ്യ് (ഉ+ഇ)
*ഉവ്വ് (ഉ+ഉ)

*ഉവെ  (ഉ+എ)
*ഉയേ  (ഉ+ഏ)

*ഉവോ  (ഉ+ഒ)
*ഉവ്വോ  (ഉ+ഓ)

*ഉഃ (ഉ+ഹ്)
*ഉം (ഉ+മ്)

## അവലംബം

വർഗ്ഗം:മലയാളം അക്ഷരങ്ങൾ
വർഗ്ഗം:സ്വരാക്ഷരങ്ങൾ
ഋ

മലയാള അക്ഷരമാലയിലെ ഏഴാമത്തെ അക്ഷരമാണ് ഋ. പക്ഷെ ഉപയോഗം വളരെ കുറവായതിനാൽ ഈ അക്ഷരത്തെ ഒരു സ്വരാക്ഷരമായി പരിഗണിക്കണോ വേണ്ടയോ എന്ന ചർച്ചകൾ ഇപ്പോഴും നിലനിൽക്കുന്നുണ്ട്.

**ഋ** ഒറ്റയ്ക്ക് നിൽക്കുമ്പോൾ സ്വർഗം, ദേവമാതാവ് എന്നീ അർഥങ്ങളും സ്വീകരിക്കുന്നു.

## ഋ ഉൾപ്പെടുന്ന ചില വാക്കുകൾ
*ഋഷി
*ഋഷഭം
*ഋഥം
*ഋതു
*ഋക്
*ഋഷികേശ്
*ഋക്വേദം
*ഋണം
*ഋഗം
*ഋദം
*ഋതി
*ഋണി
*ഋഷ്യ
*ഋപ്യ
*ഋക്മം
*ഋക്ക്
*ഋക്ഷം
*ഋക്ഷഗന്ധിക
*ഋക്ഷചക്രം
*ഋചികൻ
*ഋണദ
*ഋണദാഩം
*ഋണഭാരം
*ഋതുയാമം 
*ഋതുമുഖം 
*ഋഷു
*ഋഷഭൻ
ഋജു

## ഋ മിശ്രിതാക്ഷരങ്ങൾ
*ഋഅ (ഋ+അ)
*ഋവാ (ഋ+ആ)
*ഋയ്യി (ഋ+ഇ)
*ഋവ്വു (ഋ+ഉ)

*ഋവെ  (ഋ+എ)
*ഋയേ  (ഋ+ഏ)

*ഋവോ  (ഋ+ഒ)
*ഋവ്വോ  (ഋ+ഓ)

*ഋഃ (ഋ+ഹ്)
*ഋം (ഋ+മ്)
## അവലംബം

വർഗ്ഗം:മലയാളം അക്ഷരങ്ങൾ
വർഗ്ഗം:സ്വരാക്ഷരങ്ങൾ
ൠ

മലയാള അക്ഷരമാലയിലെ എട്ടാമത്തെ അക്ഷരമാണ് **ൠ**.  ഋ എന്ന ഹ്രസ്യസ്വരത്തിന്റ ദീർഘ സ്വരമാണ്. ഉപയോഗം വളരെ കുറവ് ആയതിനാലും പ്രചാരം വളരെയേറെ ലോപിച്ചതിനാലും ആധുനികകാലത്ത് ൠ എന്ന അക്ഷരം മലയാള അക്ഷരമാലയിൽ ഗണിക്കപ്പെടുന്നില്ല.

ൠ ഒരു മൂർധന്യസ്വരമാണ്. ൠകാരത്തിൽ തുടങ്ങുന്ന വാക്കുകൾ വിരളമാണ്. മറ്റ് ഭാഷകളെ അപേക്ഷിച്ചു തെലുങ്ക്,ഇംഗ്ലീഷ് ഭാഷകളിൽ ഈ അക്ഷരത്തിന്റ ഉച്ചാരണ തോത് വളരെ കൂടുതൽ ആണ് 

ൠ എന്നാൽ ഉറവിടം, പാരമ്പര്യം,ഉയർച്ച, ഉയർന്നത്, തുടർച്ച എന്ന തരം അർത്ഥങ്ങളാണ് ഉൾപ്രേരിതമാകുന്നത്. ഇംഗ്ലീഷിൽ റൂട്ട് എന്ന വാക്കിന്റ അടിസ്ഥാനം സംസ്‌കൃതത്തിലെ **ൠ**(ruu) എന്ന അക്ഷരം ആണെന്ന് കരുതപ്പടുന്നു.മലയാളത്തിൽ റൂ എന്ന അക്ഷരം ൠ എന്ന അക്ഷരതിനോട് സാമ്യത പുലർത്തുന്നതിനാൽ ൠ ഉപയോഗിക്കാതെ **റൂ** ഉപയോഗിക്കുന്ന സ്വഭാവം ആണ് കൂടുതലായി ഉളളത്.

ഉദാ:- ൠഭോഷൻ = കൊള്ളരുതാത്തവനും നീചനുമായ വിഡ്ഢി.

മലയാളത്തിൽ ൠ കൂട്ടി വരുന്ന വാക്കുകൾ കുറവാണ് എങ്കിലും ഇംഗ്ലീഷിൽ നിന്നും വിവർത്തനം ചെയ്യുന്ന വാക്കുകൾ എഴുതുവാൻ ഉപയോഗിക്കാൻ സാധിക്കുന്നതാണ്.
*ഉദാഹരണം: ൠബി (ruubi-റൂബി).

## ൠബിക്ക
**ൠ** എന്ന അക്ഷരം താരതമ്യേന മലയാളത്തിൽ ഉപയോഗം വളരെ കുറവ് ആയതിനാലും എഴുതുവാൻ വളരെ പ്രയാസം അനുഭവപ്പെടുന്നതിനാലും **ൠ** എന്ന അക്ഷരത്തിനു പകരം **റൂ** എന്ന ഉച്ചാരണം ഉപയോഗിച്ച് എഴുതുന്ന രീതിയാണ് മലയാളത്തിൽ കാണുന്നത്.

**ഋഷി (r̥ṣi)** എന്നത് **റിഷി (ṟiṣi)** എന്ന് എഴുതുന്നത് പോലെ **ൠബിക്ക (r̥̄bikka)** എന്നത് **റൂബിക്ക (ṟūbikka)** എന്ന് എഴുതുന്നു.
## ൠ ഉൾപ്പെടുന്ന ചില വാക്കുകൾ
ൠ എന്ന അക്ഷരം ഉപയോഗിച്ചുള്ള വാക്കുകൾ സംസ്കൃതത്തിലും മലയാളത്തിലും താരതമ്യേനെ കുറവാണ്.
പണ്ട് നില നിന്നിരുന്ന വാക്കുകൾ ഉപയോഗിക്കാതെ വരുകയും ഉപേക്ഷിക്കുകയും പരിണമിക്കുകയും ര, റ മുതലായ അക്ഷരങ്ങളുടെ ലളിതമായ ഉച്ചാരണം കാരണം ഇവ ലോപിച്ചു പോയിരിക്കാം. എന്നിരുന്നാലും ലോകത്തിലെ പല ഭാഷകളിലും ൠ എന്ന ഉച്ചാരണവും ഉപയോഗവും നിലനിൽക്കുന്നുണ്ട്.
### ഇന്ത്യൻഭാഷകളിൽ
*ൠഭോഷൻ
*ൠബിക്ക
*ൠത്തം
*ൠതം
*ൠഹ്
*ൠക്ക്
*ൠക്കം
*ൠദ്രം
### ഇംഗ്ലീഷിൽ
*ൠമർ
*ൠബി
*ൠബിക്സ്ക്യൂബ്
*ൠട്ട്
*ൠമ്
*ൠഫ്
### അന്യഭാഷകളിൽ
*ൠഹ
*ൠഹ്
*ൠയോക
*ൠയൂക്കി
*ൠയോഗി
*ൠക്ക്
*ൠക്ക
മേൽപ്പടി ഉള്ള നിരവധി വാക്കുകൾ ഇംഗ്ലീഷ് വാക്കുകളാണ് നിലവിൽ ൠ ഇംഗ്ലീഷ് വാക്കുകൾ എഴുതാൻ ഉപയോഗിക്കാൻ സാധിക്കുന്നതാണ്.ജപ്പാനീസ് ചൈനീസ് വാക്കുകളിൽ നിറയെ വാക്കുകൾ **ൠ** അടങ്ങുന്നതാണ്.

## ൠ മിശ്രിതാക്ഷരങ്ങൾ
*ൠവ (ഉ+അ)
*ൠയ്യ് (ഉ+ഇ)
*ൠവ്വ് (ഉ+ഉ)

*ൠഃ (ഉ+ഹ്)
*ൠം (ഉ+മ്)

## അവലംബം

വർഗ്ഗം:മലയാളം അക്ഷരങ്ങൾ
വർഗ്ഗം:സ്വരാക്ഷരങ്ങൾ
നക്ഷത്രങ്ങളേ കാവൽ

പി. പത്മരാജൻ എഴുതിയ നോവലാണ് **നക്ഷത്രങ്ങളേ കാവൽ**. ഈ കൃതിക്ക് നോവൽ സാഹിത്യത്തിനുള്ള 1972-ലെ കേരള സാഹിത്യ അക്കാദമി പുരസ്കാരം ലഭിക്കുകയുണ്ടായി.  കുങ്കുമം പുരസ്കാരവും ഈ പുസ്തകത്തിന് ലഭിച്ചിരുന്നു. 1978-ൽ കെ.എസ്. സേതുമാധവൻ നോവലിനെ ഇതേ പേരിൽ തന്നെ ചലച്ചിത്രമാക്കി പുറത്തിറക്കിയിരുന്നു.
## കഥാംശം
കല്യാണിക്കുട്ടി പ്രഭുവുമായി പ്രേമത്തിലാണെന്ന് കേട്ട് അമ്മ അവളെ ഹോസ്റ്റലിൽ നിന്നും തിരിച്ചുകൊണ്ടുവരുന്നു. നാട്ടിലെ തറവാട്ടിൽ നിന്നുള്ള അവൾക്ക് അച്ഛനില്ല.അമ്മയും ലക്ഷ്മിയേടത്തിയുമാണ് വീട്ടിലുള്ളത്. യുവതിയായ ഭവാനിയാണ് ഭൃത്യ. വീട്ടിൽ തിരിച്ചെത്തിയ അവളെ ക്കുറിച്ച് അപവാദങ്ങൾ പരക്കുന്നു എങ്കിലും കുസൃതിയും തന്റേടിയുമായ അവൾ അതെല്ലാം അവഗണിക്കുന്നു. അവളുടെ സഹപാഠിയായ ശോഭ പോലും അവളെ അവഗണിക്കുന്നു. വന്ന ഒരു കല്യാണാലോചന അവൾ തകർക്കുന്നു. പ്രതാപിയായ അമ്മാവൻ ആണ് അവളുടെ കൃഷിയും മറ്റും നോക്കിയിരുന്നത്. അമ്മാവന്റെ ചൂഷണം സഹിക്കാതെ കല്യാണി അമ്മാവനെ വെറുപ്പിച്ച് കൃഷി ഏറ്റെടുക്കുന്നു. പ്രഭു അവളെ ഹോട്ടലിലേക്ക് വിളിക്കുന്നു. അവൾ ചെന്നപ്പോൾ അപമര്യാദയായി പെരുമാറുന്നു. അവൾ രക്ഷപ്പെട്ടുപോരുന്നു. അതിനിറ്റയിൽ ശോഭക്ക് പ്രഭുവുമായി വിവാഹം ഉറക്കുന്നു. 

സമ്പന്നനായ പ്രഭു കുട്ടികാലം മുതലെ സമ്പത്തിന്റെ ധാരാളിത്തത്തിൽ ആണ് വളരുന്നത്. അവന്റെ അച്ഛനെ അമ്മയും കാമുകൻ വർമ്മാജിയും ചേർന്ന് കൊന്നതാണ്. വർമ്മാജി ചോദിക്കുന്ന കാശുമുഴുവൻ കൊടുത്തും കള്ളും  പെണ്ണും എല്ലാം കുട്ടികാലത്തെ അവനുനൽകി അവനെ വഴിതെറ്റിക്കുകയായിരുന്നു. അതിൽ മുഴുകി അവൻ ജീവിതം നശിപ്പിക്കുന്നു. തന്നെ ഗർഭം കാണിച്ച് ഭീഷനിപ്പെടുത്തിയ ഇന്ദിരയെ വിഷം കൊടുത്ത് ഹസൻ എന്ന ടാക്സിക്കാരനെ  ഏതെങ്കിലും ഹോസ്പിറ്റലിൽ അജ്ഞാതജഡമാക്കാൻ ഏൽപ്പിക്കുന്നു.
പ്രഭുവിന്റെ പൂർവ്വചരിതങ്ങളെല്ലാം അറിയുന്ന ശോഭ ആ വിവാഹത്തെ എതിർത്തു എങ്കിലും വീട്ടുകാർ വിവാഹം ഉറപ്പിച്ചതാണ് പ്രതികാരം എന്ന നിലക്ക് അവൾ വീട്ടിലെ ജോലിക്കാരനായ ദാമോദരനിൽ നിന്നും ഗർഭിണിയാകുന്നു. വെറുപ്പോടെ ഭർതൃഗൃഹത്തിലെ എത്തുന്നു. ആദ്യരാത്രിയിൽ തന്നെ ടെലഗ്രാമുകൾ പൊട്ടിക്കുന്നതിനിടയിൽ ഇന്ദിര കൊലപാതകം അറിയുന്നു. പ്രതികാരം എന്ന നിലക്ക് തന്നെ സമീപിക്കുന്നവരുമായി എല്ലാം അവൾ വ്യഭിചരിക്കുന്നു. അവസാനം നിങ്ങളുടേതല്ലാത്ത കുഞ്ഞിനെ അവകാശപ്പെട്ട നാണകെടരുത് എന്ന് പ്രഭുവിനു കത്തെഴുതി വീട്ടിലേക്ക് മടങ്ങുന്നു.

അതിനിടയിൽ ലക്ഷ്മ്യേടത്തിയെ തിരൂപ്പാടുമായി  വിവാഹം നടക്കുന്നു. കല്യാണിയുടെ അമ്മ മരിക്കുന്നു. പ്രസവത്തിൽ കുഴപ്പം പറ്റിയ ശോഭ കുഞ്ഞിനെ കല്യാണിയെ ഏൽപ്പിക്കുന്നു.മരിക്കുന്നു. മനസ്സു മാറിയ പ്രഭു  കുഞ്ഞിനെകാണാനായി ഇടക്കിടക്ക് കല്യാണിയെ സന്ദർശിക്കുന്നു. അവർ വീണ്ടും അടുക്കുന്നു. വിവാഹിതരാകുന്നു. പ്രഭു ദുശ്ശീലങ്ങൾ വെടിയുന്നു. ഹസൻ ബ്ലാക് മെയിൽ ചെയ്യുന്നു. കല്യാണി അത് തകർക്കുന്നു. പ്രഭുവിന്റെ അമ്മയെ സ്വാഭാവികതയിലേക്ക് കൊണ്ടുവരുന്നു. വർമ്മാജിയെ നിലക്കുനിർത്തി എങ്കിലും അയാളെ നല്ലമനുഷ്യനാക്കുന്നതിൽ പരാജയപ്പെടുന്നു. ശോഭയേയും വർമ്മ നശിപ്പിച്ചിട്ടുണ്ടെന്നറിഞ്ഞ പ്രഭു അയാളെ മദ്യത്തിൽ വിഷം കലർത്തി കൊന്ന് സ്വയം മരിക്കുന്നു. കല്യാണി വീട്ടിലേക്ക് മടങ്ങുന്നു.
## അവലോകനം
പ്ത്മരാജന്റെ  എന്ന കഥാകാരന്റെ  കരവിരുതൊന്നും പുറത്ത് കാണാത്ത നോവൽ. കഥാപാത്രങ്ങളുടെ വ്യക്തിത്വം ഇടക്കിടക്ക് മാറുന്നു എന്ന വികലത ഇതിന്റെ പ്രധാന ന്യൂനതയാണ്. ആദ്യം ധീരോദാത്തനായി അവതരിപ്പിക്കുന്ന പ്രഭു പിന്നീട് വിടനാവുന്നു. ആദ്യം സമ്പന്നമായി രണ്ട് മൂന്ന് വേലക്കാരെല്ലാം ഉള്ള കുടുംബം സരസയും മിടുക്കിയുമായ കല്യാണിയുടെ ഭരണത്തിൽ ദാരിദ്ര്യത്തിലാകുന്നു. പോലുള്ള പൊരുത്തക്കേടുകൾ മുഴച്ചുനിൽക്കുന്നു. 
## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളം നോവലുകൾ
വർഗ്ഗം:ചലച്ചിത്രമാക്കപ്പെട്ട നോവലുകൾ
ൡ

മലയാള അക്ഷരമാലയിലെ പത്താമത്തെ സ്വരാക്ഷരമാണ് **ൡ**. എന്നാൽ, ഉപയോഗം വളരെക്കുറവായതിനാലും പ്രചാരം വളരെയേറെ ലോപിച്ചതിനാലും ആധുനിക മലയാളത്തിൽ 'ൡ' എന്ന അക്ഷരം മലയാള അക്ഷരമാലയിൽ ഗണിക്കപ്പെടുന്നില്ല. 'ൡ' ഒരു ദന്ത്യസ്വരമാണ്. 'ഌ' എന്നതിന്റെ ദീർഘമാണ് 'ൡ'.

**ൡ** ഈയക്ഷരത്തിന്റെ സ്വരചിഹ്നമാണു് ൣ.

'ൡ' എന്ന സ്വരം കൊണ്ട് പദങ്ങൾ ആരംഭിക്കുന്ന പദങ്ങൾ വളരെ വിരളമാണ്. എങ്കിലും 'ലൂ്' എന്നതിനു പകരം ചിലയിടങ്ങളിൽ, പദാദിയിൽ 'ൡ' ഉപയോഗിക്കാറുണ്ട്. എങ്കിലും സമകാലീന കാലംതൊട്ടെ ആംഗലേയ ഭാഷകളിൽ നിന്നും മലയാളീകരിക്കുന്ന വാക്കുകൾ എഴുതുന്നതിനാണ് "ൡ" ഉപയോഗിക്കുന്നത്.
ഉദാ:
*ൡമിയ
*ൡതം (എട്ടുകാലി)
*അൡഹി

## ൡ ഉൾപ്പെടുന്ന ചില വാക്കുകൾ
*ൡതം
*ൡപം
*ൡപി
*ൡഥർ
*ൡമിയ
*ൡട്ട്
*ൡട്ടി
*ൡട്ടർ
*ൡണർ
*ൡണി
*ൡപ്പ്
*ൡഷ്യം
*ൡണ
*ൡണിട്ടൂൺ
*ൡവ
*ൡപ്പിങ്

## ൡ മിശ്രിതാക്ഷരങ്ങൾ
*ൡഅ (ൡ+അ)
*ൡയ്യ് (ൡ+ഇ)
*ൡവ്വ് (ൡ+ഉ)

*ൡയെ  (ൡ+എ)
*ൡവൊ  (ൡ+ഒ)

*ൡഃ (ൡ+ഹ്)
*ൡം (ൡ+മ്)

## ബാഹ്യകണ്ണികൾ
[ഷണ്മുഖസ്തോത്രം വീഡിയോ - 'ഌ'കാരോച്ചാരണം മനസ്സിലാക്കാൻ വീഡിയോയിൽ 1:30-മിനിറ്റ് കാണുക.

==അവലംബം==

[വർഗ്ഗം:മലയാളം അക്ഷരങ്ങൾ]
എ

മലയാള അക്ഷരമാലയിലെ പതിനൊന്നാമത്തെ അക്ഷരമാണ് **എ**.

ഉപയോഗം വളരെക്കുറവായതിനാലും പ്രചാരം വളരെയേറെ നഷ്ടപ്പെട്ടതിനാലും ആധുനിക മലയാളത്തിൽ ൠ, ഌ, ൡ എന്നീ അക്ഷരങ്ങളെ മലയാള അക്ഷരമാലയിൽ ഗണിക്കുന്നില്ല. ഇക്കാരണത്താൽ 'എ' എന്ന അക്ഷരത്തെ എട്ടാമത്തെ(൮) സ്വരാക്ഷരമായും ഗണിക്കുന്നുണ്ട്.

'എ' ഒരു കണ്ഠതാലവ്യസ്വരമാണ്. എ ഒരു ദ്രാവിഡസ്വരമാണ്. സംസ്കൃതത്തിലോ മറ്റ് ആര്യഭാഷകളിലോ എ എന്ന സ്വരം ഇല്ല.

## എ ഉൾപ്പെടുന്ന ചില വാക്കുകൾ
*എടി 
*എടൻ 
*എലിഫന്റ് 
*എഡിറ്റിങ് 
*എരുമ 
*എഴുന്നള്ളിത്ത് 
*എഴുന്നേൽപ്പ് 
*എഴുനേൽക്കുക 
*എനിക്കും 
*എണീക്കുക 
*എന്റ 
*എടുക്കുക 
*എറക്കുക 
*എരക്കുക 
*എരപ്പാളി 
*എരപ്പ് 
*എരിപ്പ് 
*എക്കൽ 
*എരിവ് 
*എരി 
*എലി 
*എടുക്ക 
*എവറ് 
*എവിടെ 
*എൽദോ 
*എച്ചി
*എച്ചിൽ
*എങ്ങനെ
*എങ്ങാണ്ട്
*എന്റെർനൽ
*എറ്റെർനൽ
*എണ്ട്
*എന്ത്
*എന്റ്
*എങ്ങൾ
*എങ്കൾ
*എഴുതുക
*എഴുത്ത്
*എത്തി
*എത്തിക്കുക
*എത്തിപിടിക്കുക
*എത്തിക്കുക

## എ മിശ്രിതാക്ഷരങ്ങൾ
*എയ (എ+അ)
*എയ്യ് (എ+ഇ)
*എൗ (എ+ഉ)

*ഏ  (എ+എ)
*എേ  (എ+ഏ)

*എവോ  (എ+ഒ)
*എവ്വോ  (എ+ഓ)

*എഃ (ഉ+ഹ്)
*എം (ഉ+മ്)

## അവലംബം

വർഗ്ഗം:മലയാളം അക്ഷരങ്ങൾ
2. https://www.studytroopers.com/karak-kise-kahate-hain/
ഏ

മലയാള അക്ഷരമാലയിലെ പന്ത്രണ്ടാമത്തെ അക്ഷരമാണ് **ഏ**.

ഉപയോഗം വളരെക്കുറവായതിനാലും പ്രചാരം വളരെയേറെ നഷ്ടപ്പെട്ടതിനാലും ആധുനികകാലത്ത് ൠ, ഌ, ൡ എന്നീ അക്ഷരങ്ങളെ മലയാള അക്ഷരമാലയിൽ ഗണിക്കുന്നില്ല. ഇക്കാരണത്താൽ ആധുനികകാലത്ത് 'ഏ' എന്ന അക്ഷരത്തെ (൯)ഒൻപതാമത്തെ സ്വരാക്ഷരമായി ഗണിക്കുന്നു.  'എ' എന്ന സ്വരത്തിന്റെ ദീർഘരൂപമാണ് 'ഏ'. ഇതൊരു കണ്ഠതാലവ്യസ്വരമാണ്.

## ഏ ഉൾപ്പെടുന്ന ചില വാക്കുകൾ
*ഏണി
*ഏറുക
*ഏറ്റവും
*ഏക
*ഏധൻ 
*ഏകക
*ഏകത 
*ഏകജാലം 
*ഏവണി 
*ഏവരും 
*ഏകജാതി 
*ഏകാത്മാവ് 
*ഏകചക്ര 
*ഏകാഗ്നി 
*ഏകാന്തത
*ഏട്ടൻ 
*ഏടത്തി 
*ഏടാകൂടം 
*ഏട് 
*ഏത്ത 
*ഏതനം 
*ഏന്തുക 
*ഏഭ്യൻ 
*ഏമാളി
*ഏമി

## ഏ മിശ്രിതാക്ഷരങ്ങൾ
*ഏവ (ഏ+അ)
*ഏൈ (ഏ+ഇ)
*ഏൗ (ഏ+ഉ)

*ഏെ  (ഏ+എ)
*ഏൊ  (ഏ+ഒ)

*ഏഃ (ഏ+ഹ്)
*ഏം (ഏ+മ്)

## അവലംബം

വർഗ്ഗം:മലയാളം അക്ഷരങ്ങൾ
ഐ

മലയാള അക്ഷരമാലയിലെ പതിമൂന്നാമത്തെ അക്ഷരമാണ് **ഐ**.

ഉപയോഗം വളരെക്കുറവായതിനാലും പ്രചാരം വളരെയേറെ നഷ്ടപ്പെട്ടതിനാലും ആധുനികകാലത്ത് ൠ, ഌ, ൡ എന്നീ അക്ഷരങ്ങളെ മലയാള അക്ഷരമാലയിൽ ഗണിക്കുന്നില്ല. ഇക്കാരണത്താൽ ആധുനികകാലത്ത് 'ഐ' എന്ന അക്ഷരത്തെ പത്താമത്തെ സ്വരാക്ഷരമായി ഗണിക്കുന്നു. 'ഐ' ഒരു കണ്ഠതാലവ്യസ്വരമാണ്. 

യഥാക്രമം അ, ഇ എന്നീ സ്വരാക്ഷരങ്ങളുടെ ഉച്ചാരണങ്ങൾ ചേർന്ന ഒരു ദിസ്വരകമാണ് ഐ. 

മലയാളത്തിലെ പോലെ അകാരാന്തത്തിലായിരുന്നു മൂലദ്രാവിഡ ഭാഷാ പദങ്ങൾ അവസാനിച്ചിരുന്നത്  എന്നാൽ  പിൽക്കാലത്ത് കാവ്യതമിഴ് അകാരത്തിന് പകരം ഐകാരത്തെ ആവിഷ്കരിക്കുകയാണ് ചെയ്തത്   അല്ലാതെ ഐകാരാന്തങ്ങളായ ദ്രാവിഡപദങ്ങൾ പലതും തമിഴിൽ എന്നതുപോലെ മലയാളത്തിലും ഐകാരാന്തങ്ങളായിരുന്നുവെന്നും അവ അകാരാന്തങ്ങളായത് മലയാളഭാഷയുടെ പരിണാമത്തിന്റെ മുഖ്യ സവിശേഷതകളിൽ ഒന്നായിരുന്നുവെന്നും കരുതപ്പെട്ടിരുന്നത് കേവലം തെറ്റിദ്ധാരണയായിരുന്നു.

## ഐ ഉൾപ്പെടുന്ന ചില വാക്കുകൾ
*ഐശ്വര്യ
*ഐരാവതം
*ഐരാ 
*ഐലണ്ട് 
*ഐല 
*ഐലസ 
*ഐസ്ക്രീം 
*ഐറ 
*ഐറിഷ് 
*ഐ
*ഐയോ 
*ഐയ് 
*ഐസ് 
*ഐക്യം 
*ഐതിഹാസികം 
*ഐര് 
*ഐന്ത്
*ഐയം
*ഐലൻ
*ഐയൻ
*ഐഷികപർവം
*ഐഷി
*ഐലേയൻ

## ഐ മിശ്രിതാക്ഷരങ്ങൾ
*ഐവ (ഐ+അ)
*ഐെ (ഐ+ഇ)
*ഐൗ (ഐ+ഉ)

*ഐയ്യേ  (ഐ+എ)
*ഐയ്യോ  (ഐ+ഒ)

*ഐഃ (ഐ+ഹ്)
*ഐം (ഐ+മ്)

## അവലംബം

വർഗ്ഗം:മലയാളം അക്ഷരങ്ങൾ
ഒ

മലയാള അക്ഷരമാലയിലെ പതിനാലാമത്തെ അക്ഷരമാണ് **ഒ**.

ഉപയോഗം വളരെക്കുറവായതിനാലും പ്രചാരം വളരെയേറെ നഷ്ടപ്പെട്ടതിനാലും ആധുനികകാലത്ത് ൠ, ഌ, ൡ എന്നീ അക്ഷരങ്ങളെ മലയാള അക്ഷരമാലയിൽ ഗണിക്കുന്നില്ല. ഇക്കാരണത്താൽ ആധുനികകാലത്ത് 'ഒ' എന്ന അക്ഷരത്തെ പതിനൊന്നാമത്തെ സ്വരാക്ഷരമായി ഗണിക്കുന്നു.  'ഒ' ഒരു കണ്ഠൗഷ്ഠ്യസ്വരമാണ്. 

ഒ ഒരു ദ്രാവിഡസ്വരമാണ്. സംസ്കൃതത്തിലോ മറ്റ് ആര്യഭാഷകളിലോ സെമിറ്റിക് ഭാഷയായ അറബിയിലോ ഒ എന്ന സ്വരം ഇല്ല. ഒകാരം ഉകാരമായും ഉകാരം ഒകാരമായും മാറ്റി ഉച്ചരിക്കപ്പെടുക സാധാരണമാണ്. 
ഉദാ: 
ഉണ്ട് - ഒണ്ട്
കുട്ട - കൊട്ട

## ഒ ഉൾപ്പെടുന്ന ചില വാക്കുകൾ
*ഒപ്പം 
*ഒളി 
*ഒലി 
*ഒളിപ്പിക്കുക 
*ഒലിപ്പിക്കുക 
*ഒരു 
*ഒത്തിരി 
*ഒറ്റ 
*ഒട്ടും 
*ഒക്കുക 
*ഒക്കില്ല 
*ഒത്തു 
*ഒത്തൊരുമ 
*ഓർ 
*ഒപ്പ് 
*ഒടിയൻ
*ഒടുവിൽ
*ഒടി
*ഒച്ച്
*ഒഴിഞ്ഞു
*ഒഴിവ്
*ഒഴിക്കുക

## ഒ മിശ്രിതാക്ഷരങ്ങൾ
*ഒവ (ഒ+അ)
*ഒയ് (ഒ+ഇ)
*ഔ (ഒ+ഉ)

*ഒവേ  (ഒ+എ)
*ഓ  (ഒ+ഒ)

*ഒഃ (ഒ+ഹ്)
*ഒം (ഒ+മ്)

## കീ ബോർഡ്
മലയാളം ഇൻസ്കിപ്റ്റിൽ ഒ ടൈപ്പ് ചെയ്യാൻ Shift കീയും ~ എന്ന കീയുമാണ് അടിക്കേണ്ടത്.
## അവലംബം

വർഗ്ഗം:മലയാളം അക്ഷരങ്ങൾ
ഓ

മലയാള അക്ഷരമാലയിലെ പതിനഞ്ചാമത്തെ സ്വരാക്ഷരമാണ് **ഓ**.

ഉപയോഗം വളരെക്കുറവായതിനാലും പ്രചാരം വളരെയേറെ നഷ്ടപ്പെട്ടതിനാലും ആധുനികകാലത്ത് ൠ, ഌ, ൡ എന്നീ അക്ഷരങ്ങളെ മലയാള അക്ഷരമാലയിൽ ഗണിക്കുന്നില്ല. ഇക്കാരണത്താൽ ആധുനികകാലത്ത് 'ഓ' എന്ന അക്ഷരത്തെ പന്ത്രണ്ടാമത്തെ സ്വരാക്ഷരമായി ഗണിക്കുന്നു.  'ഒ' എന്ന സ്വരത്തിന്റെ ദീർഘമായ 'ഓ' ഒരു കണ്ഠൗഷ്ഠ്യസ്വരമാണ്.

## ഓ ഉൾപ്പെടുന്ന ചില വാക്കുകൾ
*ഓണം
*ഓടകുഴൽ
*ഓളം
*ഓവ്
*ഓരം
*ഓയിൽ
*ഓടുക
*ഓടിക്കുക
*ഓട്ടുകാ
*ഓരം
*ഓതുക
*ഓവർ
*ഓവിയം
*ഓയ
*ഓയ്
*ഓർ
*ഓരോ
*ഓര്
*ഓഞ്ഞ

## ഓ മിശ്രിതാക്ഷരങ്ങൾ
*ഓവ (ഓ+അ)
*ഓയ് (ഓ+ഇ)
*ഓൗ (ഓ+ഉ)

*ഓയെ  (ഓ+എ)
*ഓാ  (ഓ+ഒ)

*ഓഃ (ഓ+ഹ്)
*ഓം (ഓ+മ്)
## അവലംബം

വർഗ്ഗം:മലയാളം അക്ഷരങ്ങൾ
സ്മാരകശിലകൾ

പുനത്തിൽ കുഞ്ഞബ്ദുള്ള രചിച്ച നോവലാണ് ***സ്മാരകശിലകൾ***. നോവൽ സാഹിത്യത്തിനുള്ള 1978-ലെ കേരള സാഹിത്യ അക്കാദമി അവാർഡും 1980-ലെ കേന്ദ്ര സാഹിത്യ അക്കാദമി അവാർഡും ലഭിച്ച കൃതിയാണിത്. പുനത്തിലിന്റെ മികച്ച കൃതിയായി സ്മാരകശിലകൾ കണക്കാക്കപ്പെടുന്നു. വടക്കൻ മലബാറിലെ സമ്പന്നമായ അറയ്ക്കൽ തറവാടും അതിനെ ചുറ്റിപ്പറ്റിയുള്ള ഒരു വിഭാഗം ജനങ്ങളുടെയും കഥയാണ് ഈ നോവൽ പറയുന്നത്. ഖാൻ ബഹദൂർ പൂക്കോയ തങ്ങൾ, കുഞ്ഞാലി, പൂക്കുഞ്ഞീബി ആ‌റ്റബീ തുടങ്ങിയവരാണ് പ്രധാന കഥാപാത്രങ്ങൾ. ഈ നോവലിന് അവതാരിക എഴുതിയത് പ്രശസ്ത സാഹിത്യകാരൻ കോവിലൻ.ആണ്. മീസാൻ കല്ലുകൾ എന്നോ കാരക്കാടൻ കുന്നുകൾ എന്നോ ആയിരുന്നു നോവലിന്  കുഞ്ഞബ്ദുള്ള നൽകിയിരുന്ന പേര്. മാതൃഭൂമിയിൽ അത് പരമ്പരയായി പ്രസിദ്ധീകരിക്കുന്നതിന് മുമ്പ് പത്രാധിപരായ എം.ടി.യാണ് സ്മാരകശിലകൾ എന്ന പേര് നൽകിയത്

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളം നോവലുകൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
ഔ

മലയാള അക്ഷരമാലയിലെ പതിനാറാമത്തെ അക്ഷരമാണ് **ഔ**.

ഉപയോഗം വളരെക്കുറവായതിനാലും പ്രചാരം വളരെയേറെ നഷ്ടപ്പെട്ടതിനാലും ആധുനികകാലത്ത് ൠ, ഌ, ൡ എന്നീ അക്ഷരങ്ങളെ മലയാള അക്ഷരമാലയിൽ ഗണിക്കുന്നില്ല. ഇക്കാരണത്താൽ ആധുനികകാലത്ത് 'ഔ' എന്ന അക്ഷരത്തെ പതിമൂന്നാമത്തെ സ്വരാക്ഷരമായി ഗണിക്കുന്നു.  'ഔ' ഒരു കണ്ഠൗഷ്ഠ്യസ്വരമാണ്. 

അ, ഉ എന്നീ സ്വരങ്ങൾ ചേർന്ന ഒരു ദിസ്വരകമാണ് ഔ.

## ഔ ഉൾപ്പെടുന്ന ചില വാക്കുകൾ
*ഔവ്വ
*ഔജസ്യം 
*ഔഡവം 
*ഔഡി 
*ഔകാരം 
*ഔക്ഷ്യം
*ഔത്ര 
*ഔത്സകം 
*ഔദ്യോഗ്യം 
*ഔദ്യോഗികം
*ഔഷതം 
*ഔപചാരികം 
*

## ഔ മിശ്രിതാക്ഷരങ്ങൾ
*ഔവ (ഔ+അ)
*ഔയ്യ് (ഔ+ഇ)
*ഔവ്വ് (ഔ+ഉ)

*ഔെ  (ഔ+എ)
*ഔാ  (ഔ+ഒ)

*ഔഃ (ഔ+ഹ്)
*ഔം (ഔ+മ്)
## അവലംബം

വർഗ്ഗം:മലയാളം അക്ഷരങ്ങൾ